text:
😀 😀 😀 😀 😀 😀 😀 😀
HAppy Birthday Daddy miss you so much … parti bo mom alice y Bo yiu Indira & Stefania priam. tur bo ruman nan aruba y America demas bo amiga y amigo na school y tur caminda … cu Dios bendicionabo cu amor mas grandi dad … spera tur cos bo pasa bon dia bo haci aña muah ‘ dad ademas pa Indira Y stef ……… muah i love you.
😀 😀 😀 😀 😀 😀 😀 😀
1 Year Ago I Gave Birth To The Most Adorable Lil Boy Name Dioshaundrick Boekhoudt!! He Gives Me Reason 2 Get Through Another Day. Maybe Its How He Loves Me In His Own Special Little Way.. When It Gets Hard For Me 2 Sleep At Night ,He Wraps His Little Arms Around Me And Says ,God Will Make Things Right!! From Sweet Gentle Touches 2 His Bear Hugs And Kisses ,He Makes This Hell On Earth Seem More Like A Peaceful Bliss.. The Love Of GOD Is Wrapped Around My Little Boy!! Happy 1st Birthday My Love!! Hope You Enjoy Your Day , So God Can Bless You With Many More Years To Come Here Beside Me!! Mami Loves Youuuuuuuu!!!! Muuahh!! Xoxo..!!
😀 😀 😀 😀 😀 😀 😀 😀
Awe 28 di November ta cumpli su prome anjito..Esta Dioshaundrick Boekhoudt..!! Pabien ta bini specialmente di parti su mami stima..cu ta manda un macuto yena di brasa y sunchi ..Tambe di parti su Oma y tanchi..y su prima Geshlyne..Di tur su amigitos y amigitas nan di school..Y di henter su Friends & Family nan cu ta 2 much 2mention..!! Nos tur ta desea Shaundrick un feliz dia awe y cu Papa Dios Bendicione cu Hooooppii aña mas di bida..!! We Love Youu Shauny..Corda haci bon mucha y no ta bringa hopi..!!! Xoxo!!
😀 😀 😀 😀 😀 😀 😀 😀
Better Laat Dan Nooit!! Ayera 27 a hsi un aña mas di su lkkr leven e guy cu tin tuuur e chiknan loco 😀 Andres Portela Hpiii pabien ta bin di parti su friends && family Pero specialmente di Indra =) Babe spera ba pasa un dshiiii dia =D LUSFM <3
😀 😀 😀 😀 😀 😀 😀 😀
Hpiii pabien ta bin aindah pa ANDRES PORTELA di partii su friendsnan: Indra., Carlos., Tyron., Angie., Daniela.R., Ilianne… Spera bo a pasa un dshii dia y nuh wry otroh dia nsz ta celebre !
😀 😀 😀 😀 😀 😀 😀 😀
Por tu ayuda cuando mucho la he buscado, gracias… Por estar conmigo cuando más te necesito, gracias…. Por darme tu amistad leal y sincera siempre, gracias…. Gracias solamente porque con eso ya te dejo en una palabra la inmensidad de mi sentimiento hacia ti. GRACIAS SIEMPRE, gracias amigo mío, por estar aquí… Te Quiero Burda De Mucho! Loquita!
😀 😀 😀 😀 😀 😀 😀 😀
Awe 30 November ta Cumpli 8 aña di edad, Tanchi su lieve Poppetje, Zhaylee Dennely Curiel. Zhay ta haya Masha Pabien di parti su Mami Dinah & Monty,Tata & Mama,Omonan Papito,Joshuah y Kevin…Y pabien specialmente di parti Tanchi y cu Zhay haci bon mucha y su best na school!!!Cumindamento di parti demas famianan in Aruba y Holland!!!
😀 😀 😀 😀 😀 😀 😀 😀
Awe 30 di November ta cumpli un aña mas di bida e prins chikito di kas esta ETIENNE HIDALGO cuta cumpliendo 15 aña. Etienne ta haya pabien di mami,papi, Aischell, Dwayne Y demas famia Ridderstap, Lake, Wolter, Loefstok, Vrolijk, Franken. Dios bendicionabo cu bo cumpli hopi aña mas di bida. Cu Dios dunabo salud, amor, paz y sabiduria pa e guiyabo den e bon caminda. We love you very much…!!
😀 😀 😀 😀 😀 😀 😀 😀
Diadomingo 27 di November Prinses Laura a haci su sweet 16 !! Wak e pic ? bn cambia nada mes ohm … :O min tabata mag di buta e pic ki !!! anwz sly(L) … Enjoy Ur Day :)…. Ina droppin by !
😀 😀 😀 😀 😀 😀 😀 😀
Awe 30 november TA CUMPLI 22 kwek kwek di edad Rudy Ruell de Cuba, e ta haya hopi pabien, brasa i sunchi di su mama Glenda tata Rudy su Bro Glenn i Sis Amy cu stime masha hopi tambe e ta haya mas brasa i sunchi di su wela Mama, su tanta nan, omo nan i de helle famillie cu ta mucho pa menciona. Ruell pasa un dushi gekke day cu bo 22 pato. Blessings!
😀 😀 😀 😀 😀 😀 😀 😀
Ayera dia 29 Nov. 2009 e mucha mas fastioso a haci aña, esta Laura Langerak el a haci 16 aña WoooooHoooo !! Eta haya Pabien di su Mom&Dad&Bro (Crd riba e BB),Grandma&Grandpa, Tante,E peeps na Hulanda y paar di hnd na GMR 🙂 Especialmente foi su Bestie !! wak 10 aña pasa , Porfin 16 🙂 Wak ba bira grandi awo , haci usefull di bsc Guy nan mas miho cu bo tabata tin 😉 Enjoy Ur Day 😉 Love You !!
😀 😀 😀 😀 😀 😀 😀 😀
Waw 30 di november e lekker ding di e.p.b sn ta cumpli un aña mas di su lekker leven..se te mes Shomela Stamper eta haya palabra di pabien di su mama mayra tata shome ruman ilan i edwin i di henter famia stamper i especial mente di su prima cu nota stop di canse Caly..mela bo a kere bo lo scapa pero nami man no whaha..a/w pasa un dushi dia i cu Dios drama su bendishion riba bo love u takecare..
😀 😀 😀 😀 😀 😀 😀 😀
Happy birthday ta bay pa e guy cu sabe lo todo esta reggie croes ta cumpli su edad di ….. pabien ta bin parti di su yiunan tambe di josy,tico,marisela,tambee di jackie,di bo mayornan,bo ruman, bo hijnan demas famia especialmente di parti di tur su coleganan di thiel corporation canashito nos kier treat noh ….bless you…….y corda oud ben je geen jonger hoor!
😀 😀 😀 😀 😀 😀 😀 😀
Awe precies 12 aña pasa a nace e prins mes mes di cas esta Makanaki Tromp P’esey awe for di hulanda nos ta canta happy B-day 2 u palabra di pabien e ta haya di su baby ling for di hulanda esta su big sis wei-ling cu ta desea bo hopi aña mas di bida,salud,amor,bendicion y un goal yena di sunchi y braza.
😀 😀 😀 😀 😀 😀 😀 😀
Wak ken a haci aña dia 29 di november esta dorothy e ta haci 52anja bira e ta haya pabien di su dos yiu nan esta julissa y franchesca y su mama, rumannan, tanta+tio y sin laga afo su colega nan di Ling & Sons.
😀 😀 😀 😀 😀 😀 😀 😀
Awe e Stiefvader Cu ta kere masha B….a ta cumpli su sweet … ,cu ta Reggie croes e ta haya felcitacion y un macuta di sunchi di party su mama ,tata casa,yiunan,y especialmente di party su 2 stief fabulous yiunan hihi cu ta josy y mari y corda no kere nada riba bo mes oke hahha,corda riba nos bolo tc.
😀 😀 😀 😀 😀 😀 😀 😀
Awe nos ta canta happy B-day for di Hulanda y Aruba pa e prins di cas mes mes esta Makanaki Tromp palabra di pabien ta bini di mami Nilca papi Tico y tur su prinses nn esta Wei-ling,Mai-sai,Raize-ling,Nai-ling,y Ling crew y Bubali team di futbal y di demas famia nn cu ta to much pa menciona y cu ta desea bo hopi aña mas di bida,salud,amor,bendicion,yena di sunchi y braza.
😀 😀 😀 😀 😀 😀 😀 😀
hoeraaaa!! Ayera a cumpli un aña mas di su FUN-tastic bida,, CYNTHIA ANOUSKA!!!E la haya hooopiii huggggiessss and kissieeeesss di su papi Junny, mami Carmen , ruman chiki Jennifer tambe hopi llamadas y mensajes di su famia, amistades y pretendientes na Venezuela y di su ruman Julienne na Costa Rica!! Pero e mihor regalo cu e por a haya tabata e serenata mainta trempan di Ashton (2 anja)!!! Ba guste noh?? Hahaha =P Love you Cynthia!!!!
😀 😀 😀 😀 😀 😀 😀 😀
Cynthiaaaa Loquita… Feliz cumple..=) te deseamos lo mejor en tu día q la pases super bn y la Virgen d Guadalupe t bendigan y ayuden a cumplir todas tus metas y sueños!… se te quiere desde Venezuela tus amigos incondicionales de Cumarebo y La Vela. Recuerda q te esperamos…:) Te queremos fuuuuull. Besos de parte de tooodosss tus primos Y la bendición de parte de tus tias y tios y tu abuelo Arnaldo que te adora!! Saludos a la familia.
😀 😀 😀 😀 😀 😀 😀 😀
Hiep, hiep, hoera! Awe ta net 2 aña pasa cu nos a worde bendiciona cu nos prome babyboy Jaythean Carrasquilla. E ta haya hopi sunchi y brasa di su mami y papi cu ta stime hopi Giselle y Jaime. Hopi sunchi tambe ta bin di su rumannan stima Erizienne y Jevin. Tambe hopi pabien ta bin di parti su oma Glenda y su welonan cu ta malcrie opa Cuty y Papa Jaime. Mas felicitacion ta bin di parti su madrina Gislaine y padrino Miguel y sin lubida su ompi Gerson y tanchi Pilar. Su primanan Jeanilaine, Emely, Qiomy y primo Qion tambe ta manda hopi pabien y tambe di su bisawelanan y bisawelo, specialmente di Macarmen. Henter famia ta manda desea Jaythean hopi aña mas di bida y salud y cu Papa Dios drama Su bendicion riba dje.
😀 😀 😀 😀 😀 😀 😀 😀
Awe ta cumpli un aña mas di bida jean-pierre wouters hopi sunchi y brasa ta bin diparti bo chick mary bo yiunan shary, xanthion y leentje y henter famia wouters ku ta manda bisabo no ta 18 aña ba haci no.
😀 😀 😀 😀 😀 😀 😀 😀
awe ta cumpli un aña mas di bida jean-pierre wouters, pabien di parti bo dushi Mary bo friends nan mes mes Leroy, Cindy, Tay, Sha y sin lubida bo brother nan na boneiro ang anto rosita no ta keda afo have a fun day anto no bebe hopiii.
😀 😀 😀 😀 😀 😀 😀 😀
Dia 30 di November Masha Pabien ta bay pa e BFF mas tutu wowo berde SHARON SOLOGNIER e ta haya hopi pabien Di parti su BFF nan Jane, Josey, Nara y muy en especial BFF na Peru Juancho. Sis cu Papa Dios drama su bendicion ariba bo y cu tur bo sonjonan por bira realidad. Goza di bo dia Sis.
😀 😀 😀 😀 😀 😀 😀 😀
Awe ta cumpli un aña mas e mucha dushi wowo berde SHARON SOLOGNIER e ta haya masha pabien di su princessnan Sheraldine, Sheraline, Richeilla y e prins Richinell Di su mama Zeraida y tur su rumannan y demas famia. Tambe di su coleganan di Tierra del Sol. Di curazon nos ta deseabo hopi salud, amor y bendicion. Enjoy your day darling.
😀 😀 😀 😀 😀 😀 😀 😀
Dushii yiu!!! awe nos ta di fiesta paso e mucha wowo dushi di jhon wesley a cumpli su sweet….hahah se bo ta haya pabien di bo real niggas nan JERITZA y SHANA cu tey pabo tur dia pa cansa bo caya y buta bo hari sin stop tambe di bo secret adimire(4 me 2 know and you 2 find out)y di bo rmn cu stima bo un mundo didianni cu ta gustaa cansaa bo y zundra manee un muhe bieu hahah…. schat mi ta spera bo pasa un dushi diaa y cu Dios bendiciona bo pa bo por slaag e aña ki wa..corda mi ta wrd mi treat mjn sinoo ta guerra di webo lo tin lol….
😀 😀 😀 😀 😀 😀 😀 😀
—PABIEN—
E pato ta yeganga, heee paki payaaa…. Hiep hiep hoeraaaa…. With all my heart I wanna wish my sweet teddy bear a happy 22 B.Day… Papitooo ta cuanto a kai anto??? 22 kwek kwek ????? Just asking… Ruell mi ta desea bo tur kos bon, i Cu Dios proteha bo semper pa nos tur ariba e bon kaminda. Mi no ta manda bo NUIN makuto di BRASA I SUNCHI paso tur boo ta bay haya personal… hahaha.. Baby mi stima bo Meer dat ze denkt en mas Q tu weet.. Blessings…. with love U.F.W….. Mary-Ann. Lamentablemente no a ricibi potret.
😀 😀 😀 😀 😀 😀 😀 😀


c: text/html

text:
ORANJESTAD, Aruba: Despues di 19 aña, Balashi ta introduci un imagen nobo pa tur su cahanan, blekinan y su boternan di cerbes cu por debolbe despues di uzo. E evento pa lansamento di e imagen nobo aki tabata pa honra nos patrimonio nacional. A tene na un cas bieu di Aruba situa na Koyari. A comberti e cas den un experiencia unico cu ta inclui proyeccionnan riba e cas mes, mientras cu paden e invitadonan a haya e oportunidad pa participa den un tour futuristico virtual den e brouwerij.
E prome tour di experencia virtual crea na Aruba ta enfoca riba algun hecho interesante, manera entre otro cu Brouwerij Nacional Balashi N.V. ta un brouwerij total produciendo e producto completo, un di esunnan mas moderno den henter Caribe. E ta sigura un produccion na standardnan halto di calidad y sostenibilidad pa ofrece un cerbes di bon calidad.
Cerbes Balashi ta prepara uzando metodonan tradicional for di Alemania, pero cu un toke local, uzando e awa di bon calidad cu nos ta produci na Aruba, cu “premium” y “hops” procedente di Europa, pa garantisa un bon cerbes prepara na Aruba mes cu hopi pasion. Pa e banda di e cerbes mes, e tour ta conta di e proceso y controlnan pisa cu ta tuma luga pa garantisa calidad superior di e cerbes. E “Virtual Reality Brewery Tour” ta un experiencia increibel prepara pa Brouwerij Nacional Balashi cu partnernan local y cu a bira un di e “highlight” nan di e anochi. Publico general tin oportunidad pa experencia e tour aki na e Craft Beer Festival na Hilton Resort diasabra dia 19 di mei proximo.
E imagen nobo di Balashi ta uni tecnologia moderno y e fundeshi di e marca, cu ta e patrimonio nacional di Aruba. Musica durante e anochi di lansamento tabata den man di Datapanik, compaña pa Vicente Ras.
Henter e pakete nobo ta duna un imagen diferente, aunke cu Balashi ta reconocibel facilmente, como e icono cu e logo cu e mata di Fofoti, hungando un rol primordial riba e caha. E imagen nobo lo drenta supermercadonan y barnan desde e siman aki.
Esaki no tabata un trabou facil, pero Brouwerij Nacional Balashi ta spera cu e cambio di imagen aki pa cerbes Balashi, lo haci nos tur mas orguyoso ainda di nos cerbes di Aruba.

robotstxt: allowed

filter: keep


text:
ORANJESTAD (AAN): Diahuebs awor ta e gran apertura di Future Relics, cu e resultadonan di e workshop actual di Ateliers ’89 Academia di Bellas Artes Aruba, bou guia di Yiannis Mouravas y Nicola Baratto. Nan a bin Aruba den residencia na Ateliers ’89, pa haci un investigacion riba Antilla, e barco gezink, pero tambe riba arkeologia cu a wordo lubida y arkeologia propio di cual e ultimo ta e punto di salida pa e workshop aki.
Ta dianan di hopi tension atrobe na Ateliers ’89, pa asina por logra termina e obranan na tempo y presenta nan pa e opening di Diahuebs awor 28 di Juni pa 8 pm, na Ateliers ’89, den su sala mayor di exposicion.
Pa por logra e participantenan Amy Biegstraaten, Facundo Franken, Kareina Arcaya, Alexis Dirksz, Suzzane van Spall, Albert Rey, Agnes Leslie, Adolfo Rekkers, Ann Angela, Rodrigo Peraza, Pemela De Coteau, Farley Croes y Romelinda Maldonado a traha un luna largo di manera via pintamento crea ideanan inovativo y diseñonan futuristico pa asina por yega na e obranan di escultura y instalacion cu lo wordo presenta Diahuebs awor.
Casi no por warda pa mira e resultado di e fantastico workshop aki. E exposicion aki lo wordo acompaña pa e gran artista DJ Adriano Nanof.


text:
Diahuebs anochi alarma a wordo bati pa un pareha den problema na Tanki Leendert. Por bin conpronde cu un discucion entre pareha a termina unda e senjora a pasa man pa un cuchiu y a corta su pols. Aki a sigui un sangramento profuso! Ora polis a yega, nan no a haya e pareha na cas pero si a constata basta sanger den e cas.
Esaki tabata motibo pa notifica autoridadnan competente pa conduci un investigacion.
Na mes momento a bin conpronde cu e pareha mes a bay hospital den nan propio auto.
Na prome instante a bini e informe cu e pareha no a yega hospital, pero despues di un rato a confirma cu nan ta na hospital.
Autoridad a interveni tambe na hospital pa atende cu e pareha riba e sucedido.


text: Diahuebs anochi na e casnan di pueblo Noord y area di Monserat a surgi un bringamento entre algun persona y a termina na tiramento. Polisnan a yega di biaha na e sitio y habitantenan a comenta polis cu tiro a cay y e sospechoso a bay na su cas pabou. Di biaha e oficialnan ta yega y topa cu un homber y un arma di candela a bay over na detencionnan di biaha. A notifica departamento forensico pa saca potret di e arma di candela, un rato e grupo a bira grandi y mas unidad policial a yega pa duna un man.


text:
Diahuebs 8 di maart, President di Venezuela, Nicolas Maduro a anuncia cu tur vuelo comercial, pasahero, carga y coreo ta wordo prohibi pa Aruba, Boneiro y Corsow te un proximo aviso.
Despues cu Gobierno di Venezuela a anuncia na januari cu tur trafico areo y via lama lo keda cera entre Venezuela y e 3 islanan pa 72 ora, Gobiernonan di Aruba, Corsow, Reino a sinta cu mandatarionan Venezolano dia 12 di januari pa un reunion basta largo pa yega na acuerdonan y pa logra cu e sancion wordo kita y trece solucion riba e problema serio entre Venezuela y e islanan. Sinembargo esaki no a logra pero si a yega na palabracionnan por escrito. Gobierno di Venezuela no a firma e acuerdo aki.
Tambe a yega na acuerdonan cu lo haci excepcionnan. Tur e buelonan cu tawata tumando luga desde e tempo ey tawata excepcionnan di e reglanan venezolano. Pasaheronan cu paspoort Hulandes a wordo permiti pa sali di Venezuela.
E anuncio di diahuebs 8 di maart di Gobierno di Venezuela ta un ratificacion di e medida ya tuma y un recordatorio cu e medida ainda ta na vigor. Sinembargo, atrobe tin excepcionnan riba e medida tuma. Y Venezuela lo evalua casonan special di e acuerdonan cera.
Prome Minister Evelyn Wever-Croes un biaha mas ta haci un yamada na Aruba henter, pa no bay Venezuela mientras cu no tin un solucion. Awo aki Venezuela no ta un pais cu por bay y bin bek facil. Gobierno di Aruba ta keda hopi alerta di e situacion y ta pidi tur ciudadano di Aruba pa por fabor pa ta hopi cauteloso den e casonan aki y tene cuenta cu bo siguridad y di bo famia prome.


text:
Un dia di labor sin menshona e palabra ‘koperativa’ ku a salba bida di hopi hende ta un krueldat pa baluartenan manera Amado Romer. Sindikatonan por buta krans na ACU i pa Felix Chakutoe pero e lucha sindikal no ta vibrante pa dekadanan.
Mas ku 10 anja bo ta traha fielmente pa bo donjo di trabao i te ainda e no ke ni pensa pa hisa bo salario pa bo kwida bo famia.
Sinta kome pafo na un supermerkado, pakus grandi durante lunch paso no tin kantine of e ta muchu chiki. Ora awa kai bo asuntu.
Riba stengel den haltu ta konstrui, sin protekshon na drechi. Si bo kai kibra bo atras, bo kwenta paso kompania no a segurabu na drechi.
Serka Dios tur kos ta posibel
Serka Dios tur kos ta posibel
Serka Dios tur kos ta posibel
Pero kos ta bon, sindikato ta bisa: “E trahado ta satisfecho” sin niun investigashon, niun sifras di 2010, 2011, 2012. Kwantu trahado ta afilia na un sindikato? Kon e konfiansia ta di berdat? Kiko e trahado ke mira wordu mehora? Kwa sindikato tin e persentahe mas haltu ku trahado ku bon seguro, bon kondishon di labor, bon penshun?
Serka Dios tur kos ta posibel
Serka Dios tur kos ta posibel
Serka Dios tur kos ta posibel
No e preguntanan aki no a wordu kontesta. Un parada di pantomina den Kaya Grandi kaminda e brassband ta kasi mas grandi ku e manifestashon sindikal ku karanan ‘kontentu’.
Serka Dios tur kos ta posibel
Serka Dios tur kos ta posibel
Serka Dios tur kos ta posibel
Buskando un solidaridat entre sindikato tabata e palabra di magia e anja aki. Movementunan pa skeins e realidat di 2013: Kwantu miembro a wordu di entrena pa tuma posishon di liderasgo? Kwantu kurso sindikal ta tin e anja aki pa miembro i mas importante pa no-miembro? Dikon te awoki lidernan sindikal no ta komunika via programanan tv, radio ne pueblo trahado ku karese hopi informashon riba derechinan laboral?
Kiko ta e kantidat di hende ku a studia derechinan laboral i kwantu nos mester pa ataka e abusu laboral ku nos tin riba e pais aki?
Kon nos ta kalifika nos forsa di negosashon ku donjonan di trabao: e ta bon, mediokre, malu?
Serka Dios tur kos ta posibel
Serka Dios tur kos ta posibel
Serka Dios tur kos ta posibel
Dia di labor na Telecuracao no a hanja mas ku 4,5 minut di atenshon pero e game show ‘Rei e’ kaminda por a gana un Kia Serato nobo a wordu premia ku un ora largu di transmishon. Ta stranjo ku nan ta uso plaka di pagado di impuesto pa promove weganan komersial i ta neglisha di promove e konsenshi di derechi laboral ku lo oumenta konsekuentemente salario di hende ku ta bon pa ekonomia di un forma mas duradero. Kos ku e bon yu di Korsou aya na Ser’i Ararat no ta kompronde podise ainda?
Serka Dios i Korsou tur kos ta posibel
VBC, Kvk, Iglesia, Politika no ta dialoga ku trahado pa hisa nan kalidat di trabao. Keriendo ku produktividat lo subi ku e mesun kondishonnan defisiente na nan boka di trabao.
Trahadonan di supermerkadonan, KFC, Burger King, Mc Donald, Pizza Hut, Subway tin miedu pa bira miembro di un sindikato pa defende nan derechinan. Media ta ketu atrobe bira kara lepia, ketu bai pega riba raporta ken a guli, ken a horta, ken a dal outo.
Medidanan a sker saku di hende, 1000 pa 1500 por perde nan trabao segun investigashon ministerial pero sindikatonan ta boka sera, lenga guli. E sindikalismo ku ta tene kwenta ku ekonomia enbes di sindikalismo ku ta trata di adapta e regimen di ekonomia ne derechinan i deseonan dje trahado ku ta e produktor maksimo dje ekonomia. Un sindikalismo sklabisa.
Pero serka Dios i Korsou tur kos ta posibel.


text:
Entrenadonan di nos hoben deportistanan di MTB/BMX ta siguiendo un curso di 10 dia pa fortifica nan habilidad nan den e area di "coaching". Sr. Chris Kilmurray, originalmente di Irlanda, pero biba na Francia, ta dunando e curso, cual ta wordo auspicia pa e federacion internacional di ciclismo, Union Ciclista Internacional (UCI).
Diasabra ultimo Aruba Amateur Boxing Association, bao liderazgo di Marco Dupersoy, a organisa un tremendo “Gym Rumble” cu participacion di “ATF Militia”, “Barack Fighting Gym”, “Elisa Boxing Gym”, “Jefferson Boxing Gym” y “Leo's Boxing Gym”.
Lotto semper t'ey pa encurasha nos hobennan y Lotto pa medio di Comision di Subsidio, yuda subsidia tur deporte na Aruba pa medio di e comision di subsidio. Lotto ta e sponsor mas grandi di Arubaanse Zwembond y e team di Aruba na Caribbean Island Swimming Championships (CISC) via di e comision di subsidio y ta hopi orguyoso di tin e privilegio di por yuda crea un hubentud sano pa medio di su contribucionnan na deporte”, asina Director di Lotto di Aruba, sr. Ronald van den Berg a duna di conoce durante su discurso na ocasion di apertura di e evento deportivo.
Lotto pa medio di Comision di Subsidio, como un di e sponsornan mas grandi di e di 26 Aruba Hi-Winds ta hopi satisfecho y orguyoso di e exito di e evento aki. Pa lunanan largo dos stagiaire, Ivar van Luyk y Reinier Middel, a traha ariba e preparacion di Hi-Winds y awe nan por ta hopi orguyoso di a forma parti di e comision organisado. For di februari nan tabatin ta traha, yudando organisa Aruba Hi-Winds, cual a tuma luga di dia 3 pa dia 9 di juli na Fishermen's Huts y Boca Grandi.
Como parti di e acuerdo di cooperacion entre Fundacion Lotto pa Deporte y Canadian Bank Note di Canada, anualmente mester haci un donacion substancial na e comision di subsidio di deporte. Den e areglo nobo aki, Fundacion Lotto pa Deporte lo no tene su mes ocupa mas cu patrocina ekiponan deportivo, ni material ni e stadionnan. Ta entrega un solo suma pa aña na e comision di subsidio di deporte cu na su turno ta parti e fondo entre tur e diferente organisacionnan deportivo cu ta cumpli cu reglanan pa por bin na remarke pa subsidio.


text:
Kralendijk - Colegio di supervision financiero di Boneiro, Sint Eustatius y Saba (Cft) a spierta tanto Colegio Ehecutivo como Conseho Insular pa mustra mas firmesa.
Dia Mundial Di Laba Man 15 Di Òktober 2018
Kralendijk - 15 di òktober ta dia mundial di laba man. Tur aña riba e dia aki ta para ketu na e importansia di laba man ku habon.
Diputado James Kroon: “Resiklahe Ta Kuminsá Ku Separashon Di Shushi”
Kralendijk – Riba djabièrnè 24 di ougùstùs último diputado James Kroon i Roald Lapperre, direktor-general sostenibilidat di Ministerio di Infrastruktura i Maneho di Awa a hasi apertura di e sentro di shushi nobo di Selibon na Lagun.
BRANDARIS Duo Xtreme mountainbike race Bonaire.
WILLEMSTAD - Djadumingo 30 sèptember Xtreme Sports Bonaire ta organisá e di 9 Duo Xtreme Mountain bike race na Boneiru ku e ana aki por a konta ku su sponer prinsipal Brandaris Accountants BV.
Kapitan Marcel Krul I Kapitan Chris Van Der Linden A Bishitá Gezaghebber Edison Rijna.
Kralendijk –Kapitan Chris van der Linden di ‘Defensie Grondgebonden Luchtverdediging’ (un komando ku for di tera ta defendé obyektonan vital, unidatnan i áreanan) huntu ku Kapitan Marcel Krul di ‘Marine Hoofdkwartier’ na Kòrsou a realisá un bishita di kortesia serka gezaghebber Edison Rijna.
Dia nashonal di lidernan di krèsh
Kralendijk - Djabièrnè 21 di sèptèmber 2018 ta dia nashonal pa lidernan di krèsh, kual awendia nos ta yama trahadó pedagógiko.
Mensahe di diputado di Enseñansa, señor Edsel Cecilia, relashoná ku aña eskolar nobo
Kralendijk - Na inisio di un aña eskolar nobo, diputado Cecilia, na nòmber di gobièrnu di Boneiru, kier deseá tur alumno, dosente i direktivanan di skol i mayornan un aña eskolar fruktífero yen di positivismo, motivashon i energia pa por enfrentá i surpasá tur reto.
Diputado James Kroon Satisfecho Ku E Desaroyo Na Krusada Kaya Caribe Kaya Amsterdam
Kralendijk –– Djabièrnè den oranan di atardi e diputado enkargá ku infrastruktura sr. James Kroon a presensiá e trabounan ku ta tumando lugá na e krusada di Kaya Caribe i Kaya Amsterdam.
Por Pasa Inskribí Pa Un Stènt Pa Dia Di Boneiru
Kralendijk - Nos ta na víspera di otro selebrashon di Dia di Boneiru. Manera ta konosí e selebrashon e dia ei ta kulminá atardi aya na Parke Lalan Clarenda na NIkiboko.
Tayer Pa Personanan Ku Ta Interesá Den Plantamentu
Kralendijk - Den kuadro di e programa di berdura i fruta kaminda tur skol ta haña ‘greenhouse’, Departamentu di Salubridat Públiko di Direktorado Komunidat i Kuido ta organisá diferente tayer pa tur ku ta interesá den plantamentu.
Epifanio Vlijt Trahando 20 Aña Komo Ámtenar
Kralendijk – Epifanio Vlijt kariñosamente yama Vanny den kompania di famia i koleganan a selebrá binti aña komo ámtenar.


text:
ROTTERDAM – E ekipo Hulandes di PSV tin interes grandi den hungador Arubiano Denzel Dumfries. Denzel Dumfries a milita den seleccion nacional...
ARIZONA – Un otro hoben prospecto di Aruba di apenas 21 anja, Shawn Duinkerk ya tin algun siman na Arizona preparando pa...
ARIZONA – Cleveland Indians tin un farm system cu hopi talento den liganan menor. Fransisco Lindor ta un di nan top prospecto...
ORANJESTAD – Awe a sali pa Italia e pitcher Arubiano Marvin Brown. Marvin tawata forma parti di e seleccion di Senior League...
ORANJESTAD – Diaranzon ultimo nan a cai venci na Antigua cu score di 2-1. Ayera diasabra a toca nan pa logra un...
ORANJESTAD – Ultimo biaha Aruba su seleccion nacional di Aruba a hunga den Guillermo Prospero Trinidad nan a cai venci cu score...
MARTINIQUE – Elisabeth Timmer ta gana Medaya di Oro cu un tempo di 2:12:06 den e disciplina di 200m Freestyle den e...
MARTINIQUE – Den e ultimo evento individual “Backstroke Men” den 200m, Patrick Groters ta pone un record personal di 2:08:95 pa asina...
MARTINIQUE – Team di natacion femenina di natacion di Aruba participando na Carifta Swimming Championships na Martinique a sa di gana medaya di ORO pa...
ORANJESTAD – Aruba su seleccion nacional ta back na Aruba pa asina diasabra nan enfrenta e ekipo nacional di St. Kitts &...


text:
Ahedresistanan a pèrdè promé seri
E ahedresistanan di Kòrsou a pèrdè ayera, djaluna 24 di sèptèmber 2018, nan promé seri di enkuentro na Olimpiada di Ahedres. Tantu e tim femenino komo maskulino kai vensí ku skor di 4-0 kontra respektivamente Peru i Uzbekistan.
Mas ku 180 país ta kompetí den Olimpiada di Ahedres ku e aña’ki ta tuma lugá na Batumi, Georgia. E evento dje deporte noble aki ta dura te 6 di oktober.
Den e promé buelta e tim maskulino di Kòrsou a topa e fuerte selekshon di Uzbekistan. Den e ekipo aki ta hunga e hóben di 14 aña Nodirbek Abdusattorov ku ta konsiderá un genio i un dje gran maestronan di mas hóben den historia di ahedres. Ela gana despues di un lucha tenas den partido ku apertura ingles di Ursus van Bemmelen di Kòrsou.
Na e di dos tablero Rurik Capella a hunga su apertura preferí ku ta e defensa Pirc i a logra sali bon for di esaki kontra e fuerte hungadó Nodirbek Yakubboev. Un kalkulo robes den wega medio sinembargo a pon’é kai atras i despues pèrdè e partido.
Jimmy Izijk a hunga un tremendo partido kontra di Nikita Khoroshev i sali ku bon posishon for dje variante skèrpi di defensa yamá ‘Konings-Indisch’. Kasi e yu di Kòrsou a registrá un remise, esta empate. Sinembargo bou di preshon di oloshi ela faya e mihó movida ku a indusí su derota na tablero 3.
Den su promé enkuentro riba plano mundial e talentoso ahedresista David Pietersz a demonstrá kalidat i nivel. Ela wanta bon kontra e dos biaha kampion di Uzbekistan, gran maestro Saidali Iuldachev. Esaki sinembargo a hasi uzo di su eksperensia vasto pa via di un kombinashon di atake gana dje yu di Kòrsou na tablero 4.
Meskos ku tim maskulino, esun femenino tambe a pèrdè ku skor di 4-0 kontra Peru. Ailèn Mena ku tabatin blanku n’e tablero number 1 a sufri un derota na man di Paula Elizabeth Paredes Bustamante. N’e di dos tablero Mariana Sanchez ku pretu tabatin ku rekonosé ku Flor De Maria Zarate Oyague tabata mihó. Arzy Zahia Salim-Moussa ku blanku tambe a pèrdè kontra Ann Chumpitaz. Finalmente Mitzy Mishell Caballero Quijano a superá Taqesyah Marcos (pretu).


text:
Barranquilla2018News
Philip a start su competencia
Prome competencia den tiro, 50m pistol
Awe diadomingo Competencia di Tiro a mira accion na e Weganan Centroamericano y del Caribe Barranquilla 2018. Philip Elhage, representando nos isla a inicia su prome competencia mainta den e disciplina di 50m pistol.
Philip a encontra algun contratiempo pa e competencia aki, mirando cu no a uza su propio arma. Pero tabata contento cu su prestacion den e disciplina menciona.
Diaranson Philip ta bolbe bek riba cancha di tiro, e biaha aki den e disciplina di 10m pistol aire.


text:
ATRACO ARMA NA LING MINIMARKET NA ROOI KOOCHI, E SOSPECHOSONAN A KEDA DETENI UN MASCULINO Y UN FEMENINO
Dialuna atardi a drenta informe di un caso di atraco arma na Ling Minimarket na Rooi Koochi, mesora a dirigi varios patruya na e sitio. E promer patruya cu a yega pa suerte tabata den e cercania y a logra captura e 2 sospechosonan. Ta trata aki di un muher y un homber. Ademas a logra haya un scopet di kelki cual ta e arma cu a ser usa den e atraco aki. Atraco team a ser poni na altura y a tuma e investigacion over. Den algun instante mas imagen.


text:
Debi na e exito grandi cu e campaña “Ami ta SETAR” a causa e ultimo lunanan, SETAR a dicidi di extende e campaña cu dos luna mas, pues lo e termina te cu dia 31 di oktober 2016. Tur cliente di SETAR cu un telefon prepaga di SETAR, por participa y gana premio.
Simplemente cliente mester recarga su telefon cu cualkier caarchi prepaga di SETAR y tur siman ta saca diferente ganadornan. Tur cliente tin mesun oportunidad pa gana diferente premion ora e cliente recarga cu carchi di 5,10,15,25,35 of 50 florin. SETAR ta saca tur siman automaticamente 12 ganador na unda cu e cliente por gana diferente premio fabuloso manera placa cash, bon di gasoline, Smartphones y mucho mas.
Carchinan prepaga di SETAR ta obtenibel na tur Teleshop di SETAR, tur supermercado, minimarket, stacion di gasolina, restaurant etc.. Probecha y Tank bo Telefon y forma parti di e campaña grandi di “Ami ta SETAR”. Riba e potretnan por wak e diferente ganadornan di e campaña grandi di “Ami ta SETAR”.


text:
Den cuadro den un investigacion interno. Cuerpo Policial Aruba kier a informa cu awe diahuebs 9 di augustus 2018 E.E.Z a wordo prohibi pa drenta wardanan di polis.
Cuerpo Policial ta para pa siguridad, servicio, integridad, vigilancia y disponibilidad. E pueblo mester por sinti su mes sigur y mester por conta cu e experticio, ayudo profesional y e profesionalismo di nos organisacion policial.
Zebeda ta e persona encarga cu loke ta materialnan y auto pa cu Cuerpo Policial, ora di destaho publiconan di auto pa polis tambe e ta e persona encarga cu esaki, pero ultimo temponan cosnan no a bay manera mester ta y tin hopi fayo a keda haci den pasado y actualmente cu ta perhudicando e cuerpo y mando policial a opta e siman ki pa start un investigacion pa sa kico a pasa y ta pasando.


text:
DEN HAAG – E studiante Arubano Xavier Geerman a gana e premio di Stichting Ateliers Tilburg. Esaki a tuma lugar durante di e entrega di e Jacques de Leeuw Prijs 2018 na Tilburg. Xavier cu ta studiando na Fontys Hogeschool voor de Kunsten tabata un di e seis studiantenan cu tabata nomina pa e Jacques de Leeuw Prijs 2018.
Xavier a ricibi su premio for di man di Wilbert van Herwijnen, presidente di Stichting Ateliers Tilburg. Cu e premiacion e fundacion ta pone un aña un atelier disponibel na Xavier Geerman pasobra e fundacion ta mira den Xavier un componista prometedor, cu por desaroya su mes aun mas pa medio di e espacio cu e atelier ta brinde.
Minister Plenipotenciario Guillfred Besaril cu a presencia e anochi a felicita Xavier cu su premio y a bisa di ta contento pa mira cu nos hobennan cu talento ta sobresali na Hulanda. Alabes e mandatario a topa y papia cu Karen Neervoort, directora di Fonty’s Hogeschool voor de Kunsten.
E Jacques de Leeuw Prijs 2018 mes a wordo gana pa Peter van der Heijden den e categoria docente y Piet van Dycke den e categoria di artista.
Potretnan ta cortesia di Cas di Aruba


text:
Despues di a warda un rato pa e temporadanan nobo di e 2 serienan original di e canal Lifetime awor ta nan ta cuminsa bek dialuna, 6 di juni, riba canal 10 y den HD riba canal 310.
“Devious Maids” manera ta conoci ta cuminsa cu su di 4 temporada. Un serie yena cu drama pero tambe parti nan cu ta laga bo hari. E ta basa riba “live-in maids” cu ta haya nan mes den problema cu otro, cu nan doño di trabou, cu pareha y hopi mas.
“Unreal” ta inicia su di 2 temporada. Un serie basa riba un team cu ta traha pa un show, tipo manera “The Bachelor”. E team di produccion di Unreal ta percura pa constantemente tin drama entre e participantenan pa asina por tene e show interesante pa su siguidornan. E ta un serie yena cu drama cu asta ta laga bo pensa si di berdad den “The Bachelor” tambe ta asina.
For di 9or di anochi e temporada nobo di e 2 serienan aki ta pasa riba e canal Lifetime, un canal hopi gusta specialmente pa nos hende muher nan pero tambe hende homber. Pa mas informacion, tuma contacto cu SETAR na 525-1700.


text:
Kralendijk - Riba djárason 22 di novèmber den oranan di atardi tabatin kontrol di tráfiko riba Kaya Internashonal. Durante di e kontrol aki a kontrolá 55 vehíkulo i total a parti 20 but pa vários infrakshon.
Durante di e kontrol aki a hiba 4 persona a pa e departamentu di polis di estranhero na Playa ku ta ser sospecha ku nan ta na Boneiru di forma ilegal. Riba e mes un dia aki agentenan polisial a konfiská ku arma di kandela falsu den un outo den Kaya Grandi. E shofùr di e vehíkulo tabata un hóben menor di edat i sin reibeweis i ela keda detené relashoná ku violashon di e lei de arma di kandela.


text:
ORANJESTAD – Ayera atleta Wuill Vrolijk a regresa Aruba for di Nairobi Kenya, despues di sali na di 6 lugar y kibra su record personal den disciplina di salto halto entre 11 competidor durante di e IAAF World Championship U18.
Sigur ta di bisa cu e atleta Wuill a haci un tremendo presentacion y lo un futuro brillante den mundo di Atletismo.
Nos a combersa un rato cu Wuill Vrolijk y su Coach Augustin Dorothal pa asina tende con a bai cu e competencia y nan experencia na Nairobi Kenya, durante di e IAAF World Championship 2017.


text:
ORANJESTAD – Ex-pitcher estelar di Marlboro Red Machine Richinell Matos lo sali diasabra awor pa Corsow, pa asina bai reforsa y forma parti di ekipo...
ORANJESTAD – Andruw Jones su nomber lo aparece pa prome biaha ariba e lista di nominado pa drenta e Baseball Hall of...
WILLEMSTAD – Un biaha mas nos di Sports Zone Aruba y Baseball Aruba ta na Curacao pa di dos aña consecutivo na...
ORANJESTAD – Diabierna atardi e team di Aruba a biaha pa Cosou pa participa na e di 7 TK5 Corsou. Prensa di...
ORANJESTAD – Tin un cantidad di number di aspectonan individual den baseball moderno cu por dicidi un wega. Awe diamars ta duna...
ORANJESTAD – Diadomingo a tuma lugar entregamento di uniform di e Seleccion di Big League di Aruba cu lo participa den e campeonato...
WILLEMSTAD – Komishon organisadó di “Clásico Internacional de Beisbol Juvenil”, ta trata aki di e komishon ku ta organisá e kompetensha di...
ORANJESTAD – Nos di Sports Zone Aruba kier a manda un palabra di pabien na Renze Postma kende a gana e titulo...
WILLEMSTAD – Ayera e team di Aruba di atletismo a sali pa Curacao pa asina competi den e CARIFTA Games 2017 cu...
ORANJESTAD – Nos di Sportszone Aruba a caba di haya e grato noticia cu e suma cu Wuill tabatatin mester a wordo...


text:
PROYECTONAN COFINANCIA DEN 2016
Den 2016 UNOCA a cofinancia 57 proyecto cu a wordo ehecuta den diferente districto di nos isla. Como parti di e proyectonan aproba a ofrece 29 workshops habri pa comunidad den diferente plataforma artistico manera teatro, baile, diseño grafico, poesia, musica, moda, arte visual y historia di arte tanto pa mucha, hoben y adulto. Esaki cu e mision di crea participacion activo den arte y cultura di henter e comunidad di ARUBA. Den 2016 UNOCA a duna 3 artista local e oportunidad pa sigui curso den exterior pa forma nan talento den e area di arte performativo, musica y instalacionan di arte, como tambe teatro y arte manual, enfocando riba educacion di nos artistanan local y elevacion di e nivel y producto cultural di Aruba. Proyectonan cofinancia a genera 44 evento incluyendo presentacionan, festivalnan, shows y exposicionan cultural y artisico unda nos comunidad a haya e oportunidad di mustra nan talento y expresa nan mes artisticamente. Pa mas informacion di e proyectonan aki por yama libremente na oficina di UNOCA. Adicional na proyectonan cofinancia, UNOCA a tuma e iniciativa pa organisa un workshop empresarial yama Creando un Futuro Creativo, unda profesionalnan den diferente ramo a comparti informacion valioso cu empresarionan cultural.
RESUMEN 2016
x
CONTACT NOS
CON BO POR HACI UN PETICION?
*UNOCA ta informa cu ta trata solamente peticionnan completo
Pa proyecto cu tema specifico e mesun pasonan (1 te cu 6) ta aplicabel
CON UNOCA TA TRATA BO PETICION?
UNOCA ta ricibi peticion
Oficina di UNOCA ta evalua si peticion ta completo
a. E peticion ta completo y lo wordo trata*
b. E peticion no ta completo y UNOCA lo solicita documento cu falta
Dos siman despues di trata e proyecto UNOCA lo informa peticionario di e decision por escrito.**
Please tene cuenta cu e fechanan fiho unda lo trata peticion den 2017.
*Tur peticion mester ta completo pa por wordo trata.
**Tur decision final ta keda na discrecion di UNOCA y e peticionario no por eherce ningun derecho.
APLICA PA COFINANCIAMENTO
x
KEN NOS TA
NOTICIA
FONDO CULTURAL
INSPIRACION
SCOL DI ARTE & GALERIA
NOTICIA
INFORMACION IMPORTANTE
Den 2016 a introduci criterionan nobo pa aplicacion pa co-financiamento di proyectonan cu ta aporta na desaroyo cultural di nos isla. Esaki lo crea mas transparencia den con nos organisacion ta funciona. LESA MAS
FONDO CULTURAL
UNOCA ta stimula cultura di Aruba door di respalda iniciativanan innovativo cu ta desaroya talento cultural y crea partcipacion activo den cultura na Aruba. Creando un puente entre cultura y sociedad. LESA MAS
INSPIRACION
Wordo inspira door di e creatividad di nos talento cultural. Bishita nos facebook page www.facebook.com/unoca.aruba y wordo informa di eventonan cultural cerca di bo y conoce nos artistanan local.
SCOL DI ARTE & GALERIA
E unico centro cultural den San Nicolas. Construi na 1973 pero cu a cera na 1998. Considerando su necesidad pa desaroyo cultural, social y educativo, specialmente di San Nicolas y bicindario, UNOCA a tuma e responsabilidad riba dje pa traha na su restauracion. LESA MAS
EVENT HIGHLIGHT
KORTEWEG
LOCAL ARTIST
HIGHLIGHT
SCOL DI ARTE
ARTE ACTIVO KIDS CAMP
SCOL DI ARTE
ARTE ACTIVO KIDS CAMP
MAS NOTICIA
KEN NOS TA
Desde 1986 fundacion UNOCA ta eherce e tarea di maneha e fondo cultural di Aruba. Un responsabilidad grandi cu pa añanan gobierno y comunidad Arubano a confia den man di UNOCA. Banda di e confiansa aki comunidad a cuminsa mira UNOCA tambe como e centro di servicio “cultural educativo” cu ta yuda na alivia trabounan/gastonan relaciona cu proyectonan/tareanan cultural educativo.
VISION
“Desaroya talento den tur disciplina di arte y cultura, haci arte y cultura di Aruba accesibel na publico en general y stimula variacion, innovacion y renovacion ”.
MISSION
“UNOCA ta un fondo cu ta para pa participacion di arte y cultura na Aruba den un sentido mas amplio posibel y ta inspira desaroyo di arte y cultura pa medio di cofinancia proyectonan”.
UNOCA a traha riba su mision pa medio di e siguiente balornan importante
UNOCA su metanan strategico ta
1. Democratisacion di Cultura: engrandece
participacion y accesibilidad.
2. Hiba un maneho cultural duradero cu ta consisti di
entre otro formacion, educacion y elevacion di e
nivel e producto cultural.
3. Stimula desaroyo di infrastructura cultural: percura
pa desaroyo di e diferente terenonan cu e maneho
di UNOCA ta abarca. (tangibel y intangibel)
UNOCA ta traha riba e siguiente sectornan (basa riba ‘UNESCO 2009: Framework for Cultural Statistics’)
REGISTRA NA NOS Newsletter
HISTORIA
Durante 1985, despues di basta aña di varios acontecimento historico desde 1976, a cuminsa e preparacionnan pa lanta un fundacion pa atende e fondonan di ayudo cultural Hulandes pa Aruba. Fundacion Centro Cultural Arubano (CCA) a fungi como secretariado pa e trabounan aki.
Na september 1985 Bestuurscollege a bay di acuerdo cu e concepto di e statutonan presenta. Na januari 1986 a scoge e directiva cu a haya e encargo pa formalisa lantamento di e fundacion. Na maart 1986 a scoge e nomber Union di Organisacionnan Cultural Arubano (UNOCA) pa e fundacion.
Dia 6 di juni 1986 a firma dilanti notario e acta oficial di fundacion UNOCA. E hecho aki tabata culminacion di un proceso durante un decada pa Aruba asumi responsabilidad propio pa maneha fondonan Hulandes pa ayudo y cooperacion di desaroyo cultural.
Tuma for di e buki di UNOCA “Binti y pico aña di plantacion cultural”
Pa mas informacion di e historia y trabounan di UNOCA, ta referi na e buki di UNOCA “Binti y pico aña plantacion cultural” di autor Pancho Geerman. E buki aki ta obtenibel na UNOCA.
FONDO CULTURAL
CON BO POR HACI UN PETICION?
*UNOCA ta informa cu ta trata solamente peticionnan completo
Pa proyecto cu tema specifico e mesun pasonan (1 te cu 6) ta aplicabel
CON UNOCA TA TRATA BO PETICION?
UNOCA ta ricibi peticion
Oficina di UNOCA ta evalua si peticion ta completo
a. E peticion ta completo y lo wordo trata*
b. E peticion no ta completo y UNOCA lo solicita documento cu falta
Despues di trata e proyecto UNOCA lo informa peticionario di decision por escrito.** Please tene cuenta cu e fechanan fiho unda lo trata peticion den 2018.
*Tur peticion mester ta completo pa por wordo trata.
**Tur decision final ta keda na discrecion di UNOCA y e peticionario no por
eherce ningun derecho.
UNOCA ta stimula cultura di Aruba door di respalda iniciativanan innovativo cu ta desaroya talento cultural y crea partcipacion activo den cultura na Aruba. Creando un puente entre cultura y sociedad.
1986 ta establece fundacion UNOCA
SCOL DI ARTE & GALERIA
STORIA
SIÑA
PINTA
BAILA
MOVE
CREA
HISTORIA
E unico centro cultural den San Nicolas. Construi na 1973 pero cu a cera na 1998. Considerando su necesidad pa desaroyo cultural, social y educativo, specialmente di San Nicolas y becindario, UNOCA a tuma e responsabilidad riba dje pa traha na su restauracion.
Despues di diez aña, esta maart 2008 su re-apertura a tuma lugar dor di Su Excelencia Gobernador F.J. Refunjol.
A ricibi hopi reaccion positivo y por segura cu e edificio aki ta contribuyendo grandemente na e bida cultural di San Nicolas y becindario. Tur dia e ta conta cu bon asistencia na lesnan/tayernan. E demanda pa uzo ta sigui crece surpasando e meta, capacidad di personal (2) y espacio cu tin disponibel pa ofrece servicio.
Scol di Arte ta brinda oportunidad pa huur diferente sala y pa cumpra buki di autornan Arubiano, publica cu ayudo financiero di UNOCA
Orario
Dialuna pa diabierna
8am pa 9pm
Contacto
Sonia Goeloe
Medewerker Event Planning
& Coordination
Tel. +297 5849168
Fax +297 5849148
Pastoor Hendrikstraat 103
San Nicolas
Sala - Espacio huur
Ora drenta Scol di Arte tin seis mas, di diferente grandura, cu por huur pa tene p.e. workshops, les di baile, concierto, haci presentacion y hopi mas posibilidad. Tur tin airco. E sala grandi cu e vloer di palo tin un podium, cu ta haci’e sumamante atractivo pa entre otro practica teatro, baile, haci presentacion y pa concierto. Alabes tin “kleedkamers” disponibel.
Tambe tin un cura espacioso, dilanti y na banda robes, cu bankinan pa sinta, cu por huur pa tene varios actividad manera concierto. Muy pronto e lo dispone tambe, cu yudansa financiero di Valero, di un bunita gazebo.
Bo persona ta keda cordialmente invita pa pasa bishita Scol di Arte, experiencia e ambiente dushi di Scol di Arte y comproba pa bo mes tur e posibilidadnan cu Scol di Arte ta brinda.
CONTACT NOS
(297) 583-5681
ORANJESTAD STADIONWEG 21
Ray-anne Hernandez
Directora
Gloria Croes
Marisol Maduro
Office Manager
Melanie Thiel
Administratieve Medewerker Project & Event


text:
Saturday, June 9, 2007
DECISIONNAN
Bon dia Amigo y Amiganan! Ata nos atrobe ta tuma contacto cu tur di boso dor di nos blogspot: www. bbhenriquez.blogspot.com
Dia 3 di Juni cu a pasa, nos a haci un DECISION. E decision ey a haci cu nos mester a haci varios otro decisionnan relaciona cu esun ey. Nos a dicidi cu nos kier sali y keiro den naturalesa!
Ma UNDA lo nos bai?
CUANTO dia lo nos keda?
KI GASTO lo tin?
E CLIMA lo coopera? Tur e preguntanan ey mester a wordo considera prome cu e decision cai!
Nos a dicidi di bai cerca un sobrino di Betty y su esposa, cu ta biba leu den parti nord di nos provencia – te casi fin di e caminda, mas leu ta blo mondi y lagonan. E ta un careda di cuatro ora cu auto.
E decision ey a resulta cu nos a pasa un par di dia masha agradabel mes. Nos a wak zwan ariba lagun, e parha cu yama Loon; nos a mira biná – varios di nan. Nos a sosega, nos a gosa naturalesa. Cu e decision ey nos a haya hopi otro bendicionnan. Por ehempel: un cabina masha moderno y bunita mes pa nos dos so, sin ni un sen di gasto; Un cabina situa enfrente di un e “lake”. Pa nos uso, nan a duna nos un vehiculo cu nan ta yama un “QUAD” – un tipo di auto cu bo por core den mondi cu ne, etc. Den e cabina tabatin un KEIKER, cu nos por sinta hala e bista mas cerca! Hopi bendicionnan – mas cu nos por menciona awor. Tabatin un BOTO ancra dilanti e cabina cu nos tabata liber pa usa si nos tabata kier. E fotonan ariba ta duna boso un idea di e decision y su resultadonan!
Ma tin UN DECISION cu cada uno di nos mester haci cu ta mucho mas importante cu di dicidi di bai keiro den naturalesa, y esey ta e DECISION cu lo dicidi nos futuro eterno. Bicento lo mustra nos for di e Scrituranan awor tocante e DECISION di mas grandi cu un ser humano por haci.
DECISION #1
Durante cada ser humano su bida, e tin hopi decisionnan pa haci relaciona cu scohemento. Normalmente e ta asina cu for di nos nacimento te na e edad di mas of menos diesdos aña, ta nos mayornan ta dicidi y ta scohe pa nos. Nan ta scohe nos alimento y loke nos ta bisti, y unda nos por bai of laga di bai, etc., etc. Ma ta yega e dia na unda cada uno di nos por dicidi kico nos lo scohe. Tin bes cu nos ta scohe robes, y nos ta realisa esey ora ya ta lat. Y e loke nos ta bisando aki, ta berdad pa cada ser humano di tur nacion.
Den Beibel nos ta lesa di un decision sumamente importante cu cada uno di nos mester haci. Nos ta lesa cu Moises, e sirbidor di Dios, a guia e puebel di Israël pa cuarenta aña den e desierto, despues di a libera nan for di sclabitud den Egipto. Anto Dios a revela n’e, cu su dia pa muri a yega. (Lesa Deuteronomo 31:1,2,14,15) Y siendo cu Moises a guia e puebel di Israël pa cuarenta aña, el a siña conoce nan personalmente. Anto el a haci e declaracion importante aki, na e puebel completo, bisando: “Ata, mi ta pone boso dilanto awe bida y prosperidad, morto y destruccion …. y e ta sigui, bisando: “Awe mi ta yama cielo y tera como testigo contra boso, cu mi a pone boso dilanti bida y morto, bendicion y maldicion. P’esey scoge bida, pa boso y boso yiunan por biba, y pa boso por stima e Señor boso Dios, y scucha na Su bos, y tene firme n’E. Pasobra, e Señor ta boso bida…..” (Deuteronomo 30:11-20)
Amigo y amiganan, e invitacion y e spiertamento solemne aki, aunke cu e ta scirbi mas cu tres mil añanan pasa, no tabata pa e Judiunan e tempo solamente, ma tambe pa e Judiunan y no Judiunan cu ta biba awe. Ta masha importante pa nos sabi cu e ultimo palabranan y accionnan di Moises pa cu e Judiunan, ta relata pa nos den Testament Nobo. (Lesa Romanonan nuebe, dies y diesun, y Deuteronomo capitulo 30 y 31).
Den e buki di Romanonan capitulo dies y versiculonan 1-5; e Apostel Pablo ta scirbi tocante con zeloso e Judiunan tabata pa cu Dios, pero cu nan zelo of entusiasmo, no ta basa ariba conocemento. Y siendo cu nan no conoce e husticia cu ta bini for di Dios, nan ta trata pa establece uno di nan mes, nan no ta somete na e husticia di Dios. Pasobra Cristo ta e fin di ley pa asina por tin husticia (of hustificacion) pa cada uno cu ta kere. Anto ta sigui cu un porcion unda cada uno di nos, sea Judiu of no Judiu, sea Arubiano of no Arubiano, y di cualke otro nacion ta inclui.
E ta bisa nos esaki: E palabra ta den BO boca y den BO curason, esey ta, e palabra di fe cu nos ta proclamando: Cu si BO confesa cu BO boca, Jesus ta e Señor, y kere den BO curason cu Dios a lant’E for di morto, BO lo ta salba. Pasobra e ta cu BO curason cu BO ta kere y ta hustifica, y e ta cu BO boca cu BO ta confesa y ta ser salba. Manera e Scritura ta bisa, cada uno cu ta confia den djE, nunca lo wordo poni na berguensa. Pasobra no tin diferencia entre Judiunan y Gentilnan – e mes Señor ta Señor di tur, y ta bendiciona ricamente tur cu yama n’E, pasobra cada uno cu yama na e nomber di e Señor lo ta salba.
Amigo y Amiganan, mediante e palabranan aki di Señor, nos ta pone boso dilanti awe bida y morto; bendicion y maldicion. Scoge e bida pa bo biba pa semper hunto cu Señor. Pero pa e decision tan importante aki, ta cada uno di nos mester dicidi. Aki ni nos mayornan y ningun otro persona por scohe pa nos. Ta cu nos propio boca nos mester yama na Señor Jesus; y ta cu nos propio curason nos mester kere.
Mi ta roga bo den nomber di Señor, pa bo scoge AWE MES Y SEA SALBA. Amen.
Scirbi y prepara pa Bicento y Betty Henriquez
DECISION -#2
Nos ultimo mensahe tabata tocante e importancia di nos decision personal pa ricibi Cristo como nos Salbador. E decision ey ta importante pasobra ta cada uno di nos individualmente mester haci nos decision. Ningun otro persona den e mundo aki por dicidi pa nos. Nos ta papiando di un decision importante, pasobra e tin di haci cu bida y morto. E tin di haci cu bo futuro eterno.
O cu e Señor nos Dios lo lumina nos mente awe pa nos realisa con teribel e ta di ta morto den pica y separa di e bida cu ta bini di Dios, causa pa pica. Y pa nos realisa tambe ki un bobedad e ta pa rechasa e bida eterno cu ta ofreci na nos di gracia, sin costo di nos banda - sino nos picanan. Mi a caba di menciona picanan, pasobra ta esey ta e causa di morto y sufrimento y tur malo cu ta existi den henter mundo. Y di e maldicion ey, esta di e loke nos ta yama PICA, ningun di nos a scapa.
Tuma bo Beibel y lesa pa bo mes cu desde e caida den pica dor di Adam, nos tur a peca , y no tin ni sikiera UN persona cu nunca a peca. E unico persona cu nunca a haci pica ta nos Señor JesuCristo. Kisas algun por bisa: Si, pero E ta otro, E no tabatin tentacionnan manera ami tin, etc., etc.
Pero wanta un rato amigo y amiganan. Scritura ta sigura nos cu Señor Jesus a wordo tenta den tur cos mescos cu nos, pero sin pica. Nos Señor a wordo tenta of sea poni na prueba, dor di Satan y dor di hende, pero E no a comete ningun pica. Pero loke si a pasa ta cu El a sufri ora cu E tabata wordo tenta. Y Scritura ta revela na nos cu tabatin momento cu nos Señor a sclama yorando na Dios Su Tata, pa E libr’E di e morto cu tabatin Su dilanti causa pa humanidad. E tata a duna nos Señor forsa y asta goso den tur Su sufrimento, ora cu El a considera e resultado di Su sacrificio pa picanan di henter mundo den Su curpa riba e crus. Lesa pa bo mes, of pidi un amigo of amiga lesa pa bo e siguiente Scrituranan cu ta bisa nos tocante di e berdadnan aki: (Hebreonan 12:1-6; Hebreonan 2:14-18 y Hebreonan 5:7-10, of lesa tur e cinco capitulonan aki di e buki di Hebreonan; y tambe 1 Pedro 2:1-25).
Pues, comprende bon amigo y amiganan, cu nos no ta proclamando nos propio gran ideanan, ma nos ta trece padilanti e berdadnan fundamental di Scritura cualnan tin consecuencianan pa awor mes den e bida aki, y tambe pa eternidad. Awor, tur e berdadnan aki tocante e tentacionnan cu Jesus a pasa aden sin cu El a peca, ta relaciona cu Su Mision pa cual El a bini na mundo. El a bin pa kita nos picanan, y ta p’esey El a wordo yama: “E Lamchi di Dios cu ta kita e pica di mundo.” (Juan 1:29). Esey a tuma lugar ora cu E tabata riba e crus, un bes y pa semper. P’esey ora cu Señor Jesus a muri ariba e crus, El a muri den lugar di nos tur. Y na di tres dia e Tata a lamt’E for di morto, y asina garantisa pordon di tur picanan y bida eterna na cada persona cu kere den Jesus. Despues di Su resureccion Señor a aparece na e Apostelnan y algun otro cu tabata hunto cu nan, y El a bisa nan lo siguiente: “Asina ta para scirbi, cu e Cristo meser a sufri y lanta for di morto riba e di tres dia, y cu repentimento pa pordon di picanan mester wordo proclama den Su nomber na tur e nacionnan cuminsando for di Jerusalem” (Lucas 24: 46,47). Y den e buki di Echunan 17:29-31, ta para scirbi lo siguiente: “P’esey siendo cu nos ta descendientenan di Dios, nos no mester pensa cu e ser dibino ta mescos cu oro of plata of piedra, un imagen forma dor di arte y imaginacion di hende. Den e tempo cu a pasa Dios a tolera sorto di ignorancianan asina, pero awor E ta comanda tur hende na tur parti pa repenti. Pasobra El a fiha un dia cu E lo huzga e mundo cu husticia pa medio di e homber cu El a apunta.” El a duna prueba di esaki na tur hende, dor di a lant’E for di morto. Segun Scritura, sin repentimento no tin pordon.
Pa nos ricibi pordon di nos picanan serca di Dios, nos mester admiti nos picanan Su dilanti.
Lesa 2 Pedro 3:9 y OBEDEC’E. Scirbi pa Bicento Henriquez di Aruba, biba na Canada.
NOS KIER RECORDA BO PA PASA NA Libreria Victoria, Elleboog 25, na Oranjestad, si bo ta biba na Aruba, pa cualke necesidad cu bo tin pa Beibel, tractado, buki, tarheta, regalo, etc. Y si bo ta biba na Bonaire, bo por pasa na Den Statie #2, na Antriol; y na Curacao, bo por pasa na Boekhandel Evangelika, St. Thomas #19.
Te otro ocasion!
Posted by Bicento & Betty Henriquez at 4:34 PM No comments: Links to this post
Subscribe to: Posts (Atom)


text:
Wednesday, October 26, 2011
SEGURO DI BIDA
Nos ta bibando den un periodo di tempo cu hopi enfasis ta wordo duna na SEGURONAN. Seguro pa cas, pa auto, pa enfermedad, pa biahamento, etc., etc; y te hasta seguro pa morto.
Mi no ta bisa cu e seguridadnan ey ta malo. No, y no; pasobra cada uno di nan tin su balor propio. Ma e loke, sí, nos kier adverti tur hende, ta e peliger masha masha grandi mes pa cada uno di nos den e Islanan aki, y na cualke otro lugar den e mundo; y e peliger cu nos ta spierta tur hende di dje ta: E peliger di ta sigura cu tur forma di seguro, te asta seguro di morto, pero no ta SIGURA pa DESPUES DI MORTO.
Tur otro forma di seguro ta termina pa nos ora cu nos muri. Pero tin UN SEGURO cu ta continua pa semper, pa tur eternidad. Realmente e ta wordo yama: “BIDA ETERNO”. Ta pa e autoridad di e Autor di e Bida Eterno aki, nos ta scirbi e mensahe aki: Y e Autor di e bida aki, ta Dios, nos Tata Celestial, pa medio di Su Unico Yiu, nos Señor y Salbaor JesuCristo. Corda e Scritura mundialmente conoci cu ta bisa: “Pasobra Dios a stima mundo asina tanto, cu El a duna Su unico Yiu; pa tur cu kere den djE, no bai perdo, ma haya bida eterno. Pasobra Dios no a manda Su Yiu den mundo pa condena e mundo, ma pa mundo wordo salba dor di djE. Esun cu kere den djE no ta condena; esun cu no ta kere den djE ta condena caba, pasobra e no ta kere den e nomber di e unico Yiu di Dios.” Lesa cu calma y oracion den bo curason Juan 3:16-21.
Bolbiendo awor na e tema SEGURO DI BIDA, ya mi a declara caba, y mi ta repiti, nos no ta conta seguronan. Pero, e berdad ta keda cu ta pa e bida corto aki so eseynan ta sirbi, y ademas nan ta masha limita. Y no esey so, pero semper tin un preis cu nos mester contribui. Ma ora nos ta papiando di seguridad di Bida Eterno, nos ta papiando di e loke Señor nos Dios ta ofrece na nos sin placa y sin preis. Beibel ta papiando di e gracia di Dios, y e misericordia y amor di Dios pa nos pecador.
Ora cu Beibel ta bisa nos cu Dios a stima mundo, etc., e no ta nifica cu Dios a stima e bon hendenan, of cierto rasa, etc., etc. Pero e ta nifica cu Dios a stima humanidad asina tanto, etc., etc. Y esey ta inclui cada persona den e tres Islanan aki, y mescos pa henter mundo. P’esey nos por y kier bisa na cada persona cu ta lesa e mensahe aki, Dios ta stima bo, y ta ofrece bo Bida Eterno dor di kere den Su unico Yiu, kende a carga nos picanan den Su curpa ariba e crus.
Nos por comprende anto, cu ta nos picanan a causa e morto di nos Señor. Pero E no a keda den graf, morto no a triunfa ariba djE. Pasobra E nunca a comete un pica, y ni un mintira a wordo haya den Su boca. Awor Señor nos Dios y Tata Celestial sperando cu pasenshi pa cada persona na tur parti por repenti y kere e Bon Noticia di pordon di tur nos picanan, y Bida eterno pa medio nos fe personal den e Yiu di Dios, Kende a stima nos y a entrega Su mes pa nos. No sigui rechasa y resisti contra e amor di Dios den Cristo. Pasobra ta awe y awor ta e Dia di Salbacion. Di mañan nos no sabi nada.
Posted by Bicento & Betty Henriquez at 1:14 PM No comments: Links to this post
Sunday, October 16, 2011
FOTONAN SACA NA BONAIRE
Dia 16 di November, ta e fecha cu Dr. Haime a pone pa opera mi heup banda robes; mi tin un anja di dolor y dificultad den camnamento. Tur dos heup mester wordo reemplasa y mi tin simannan largo mi dilanti pa ehersita, si Dios Su boluntad ta pa mi pasa dor di esaki. Aki ya mi ta ehersitando nan den un zwempul na Bonaire. Y hunto nos ta wak un bunita regenbog - un promesa di Dios den e cielonan! Ki balor hende su salud ta - e ta baloroso manera ora ma TIN COS MAS BALOROSO AINDA -- lesa y lo bo haya sa kico ta:
MAS BALOR CU ORO Ta parce cu den e ultimo dianan aki, e balor di oro ta aumentando. Y personanan cu vision pa e sorto di cosnan aki, ta ofrece bon preis pa articulonan di oro, cu ken por tin, por haya pa nan. Realmente oro semper tabatin balor, y mas tanto ta e riconan tabata montana oro pa nan mes, pa despues cu nan muri, nan laga pa otronan cu kisas no a traha p’e.
Pero awe mediante e mensahe breve aki, nos lo trece padilanti e loke tin mucho mas balor cu oro, na cada persona den e Islanan aki. Y Esun cu ta ofrece esaki na nos, ta e Todopoderoso Kende a Crea e Universo, cu ta inclui mundo cu tur loke tin den dje.
Nos ta encurasha cada persona cu lesa e mensahe aki, pa bo lesa e prome carta scirbi door di e Apostel Pedro cual ta solamente 5 capitulo yen di bendicionnan spiritual cualnan ta ofreci na cada uno di nos di puro gracia. Den Capitulo uno y cuminsando cu e versiculo diestres, e ta bisa lo siguiente na e personanan cu a kere e Evangelio den e diferente lugarnan unda nan a wordo plama. “P’esey, prepara boso mente pa accion; controla boso mes, y pone boso speransa completo ariba e gracia cu lo ta duna na boso ora JesuCristo ta revela. Como yiunan obedecido, no conforma na e mal deseonan cu boso tabatin, tempo cu boso tabata biba den ignorancia. Ma mescos cu Esun Kende a yama boso ta santo, asina sea santo den tur loke boso haci. Pasobra ta scirbi: Sea santo, pasobra Ami ta Santo.” Anto e ta sigui bisando: “Pasobra boso sabi cu no ta cu cosnan cu por daña manera plata y oro cu boso a wordo redimi for di boso manera bano di biba cu boso a ereda di boso antepasadonan; ma cu e sanger precioso di Cristo, manera un Lamchi sin mancha y sin defecto. E tabata scogi prome cu e creacion di mundo, pero tabata revela den e temponan aki pa boso motibo. Ta pa medio di djE boso a kere den Dios, Kende a lant’E for di e mortonan, y a glorifik’E, y asina boso fe y speransa ta den Dios”. Lesa 1 Pedro 1:13-25. Y si bo no por, pidi un otro persona lesa e Scritura aki pa bo.
Pone bon atencion na unda e ta bisa nos, cu nos fe ta mas precioso cu oro! E fe menciona aki ta fe personal y idividual den Cristo nos Señor. Y e ta bisa hopi cla, cu ta nos fe den Cristo ta wordo poni na prueba. P’esey manera e ta bisa nos na otro lugar: Examina boso mes si boso ta den e fe. Lesa 2 Corintionan 13:5.
Esaki Amigonan, stima di nos Tata Celestial, ta e fe cu su balor ta mas cu oro.
Posted by Bicento & Betty Henriquez at 12:50 PM No comments: Links to this post
Subscribe to: Posts (Atom)


text:
Partido UPP ta convenci
ORANJESTAD (AAN): Ora Mike Eman, den otro momento di locura, a sclama di ta orguyoso di a hinca Aruba den e debe catastrofal, hopi ta esnan cu a para den rij pa denuncia e forma con e kier a hustifica su mal maneho. E unico excepcion tabata Otmar kende a declara e tempo ey di ta mas orguyoso cu nunca di ta AVP.
Pero na opinion di Partido UPP, parce sinembargo cu e gobierno actual tin e tendencia di sigui e forma di proceder aki, esta sigui derocha placa.
Minister Xiomara Ruiz-Maduro a tene un conferencia di prensa den pura, despues cu e asociacion di banquero (ABA) a anuncia di lo bay cobra desde 1 di juli 2018 e “crisisheffing” di 6% riba tur nan transacionnan bancario. Minister no a desmenti e ponencia di e banqueronan, pero a señala di a spera un actitud mas bien di convivencia cu e pueblo. E minister a comete un “rookie mistake” y lo el a luci’e si elo a disculpa su mes pa esaki enbes di bay den un atake frontal.
Tur e discucionnan aki ta desvia nos for di e reto mas importante cu nos Isla ta confrontando awor aki y esey ta reduci e gastonan of sikiera evita haci gastonan innecesario.
A introduci e “crisisheffing”, pero parce cu no tur minister ta para riba e mesun liña, pasobra nos por constata cu ainda tin cierto minister cu kier sigui malgasta placa. Ya caba CAft a indica cu e gastonan di personal ta mas halto den e prome kwartaal di 2018, si compara esaki cu aña 2017.
Cu otro palabra nombracionnan politico ta sigui tuma lugar y no manera cu kier aparenta cu ta tumando hendenan den servicio pa frenta nos problemanan social. Kico e tantisimo nombracionnan cu p.e. ta tumando lugar na Serlimar tin di haber cu nos problemanan social?
Ta firma cu EcoGas pa deposita e desperdicio di cas cu Serlimar ta recohe den e facilidad di EcoGas na Barcadera. Kico esaki ta encera “mag Joost weten”, pasobra di un banda e directora di Serlimar ta bisa cu lo bay produci gas y den e mesun rosea ta bisa di no sa mes cuanto esaki lo bay costa. Ta obvio cu e gasto cu e maniobra aki lo bay costa no ta su problema, pasobra ta nos pueblo lo mester bay paga toch.
Di otro banda e director di Ecogas ta bisa cu lo bay separa e desperdicio y lo bay empaqueta esaki. Nada di produci gas. Awor “who is fooling who”??
de Azul Vestir EXS Zapato EXS Ta bisto cu esaki ta un decision ad-hoc sin cu prome a presenta na parlemento un plan integral pa maneho di desperdicio, particularmente si tene na cuenta cu ningun hende sa cuanto esaki lo bay costa, pero ta core cera un combenio si.
Mas remarcabel ta e declaracion “doodleuk” di e minister cu mester haci tipo di inversionnan aki pa promove crecemento economico! Ma no ta esaki Mike Eman tabata grita, “Niet snoeien, maar groeien”!
Algun tempo pasa nos tabata tende e “sprookje Green” di Mike Eman di AVP/POR y awor nos ta tende e “sprookje” di “Waste to Energy” di MEPORED. “Sprookjes” cu al final ta nos pueblo a y lo mester bay ser hiba pa e altar di sacrificio.
Pa purba di hustifica e maneho di derochamento di placa, ta bisa cu mester bay huur e edificio di e “sponsor” di POR pa asina ey duna miho servicio y alavez pa por pone un dump na Pos Chikito pa por “recycle”. Pues den un area recidencial lo bay deposita desperdicio. Pero e pueblo di Pos Chikito no mag di keha, pasobra lo bay conoce un crecemento economico.NRG Vestido Ajustado Negro NRG Calce RP6wXq1
Alavez tin “leasemento” innecesario di trucknan cu lo bay costa mas o menos 250.000 Florin pa luna cu pueblo lo mester bay paga p’e tambe. Esaki tambe lo percura pa un crecemento economico?
No tin bahamento di gasto, alcontrario ta fomenta derochamento di placa y lamentable ta cu un biaha mas parlamento ta haya su mes confronta cu un “fait accompli”.
E fiesta ta continua cu e mudamento di Arubahuis sin cu tin cifranan concreto cuanto e fechoria aki lo bay costa. Aparte di e dealnan straño aki, nos ta ripara cu tin un biahamento cu delegacionnan grandi pa kico cu ta, siendo cu Aruba supuestamente ta den crisis. Un biahe cu a hala nos atencion ta e biahe cu dos minister pa Europa a haci pa bay bishita e “booth” di Señor Colindres, e mesun persona cu Rudy Lampe a investiga den e casonan di “luchtbrieven”.
Y p’esey mester constata cu ta parce cu e expresion di Mike Eman di ta orguyoso di a hinca nos den debe lo mester a haya oido cerca e gobernantenan actual, pasobra atrobe “the sky is the limit” den gastamento di placa mientras ta exigi pa tur otro gremionan y pueblo contribui na soluciona e debe.
Duele ta cu (mal)gastamento di placa aki y e fiestamento sin fin ta na ordo di dia, mientras e di prijsnan lo subi y ata nos pueblo ta haya un otro medida den su strot hinca cu e no tabata spera. Un biaha mas tin fiesta, e biaha aki cu otro bailado y otro banda musical, pero cu e pueblo no ta worde invita pero si mester bay paga pa e fechorinan aki. Aruba, quo vadis?!


text:
Tecnologia
Google lo pone algun funcion hunto y a haci algun cambio den e diseño di Gmail. Un adelanto di e modificacionnan cu e usarionan lo wak den e proximo simannan. \
Google ta planea pa implementa algun cambio den e funcion y diseño di Gmail. E cambionan mas destaca:
Segun The Verge a publica, pa accede na imagennan di e proyecto aki, lo agrega un funcion (snooze) cu ta permiti retrasa e visualizacion di e mail durante un tempo. Di e manera aki, e usuario ta den control pa wak su mail ora cu e tin tempo pa responde nan.
Tambe lo agrega e opcion di respuesta inteligente. Esaki kiermen, frasenan cla caba cu ta figura na pia di e mail relaciona cu e tema di e mail pa responde di manera mas rapido. Ta trata di un opcion cu ya ta integra den e version movil di Gmail y awo ta yega na e version cu ta wordo accede for di e browser.
Pa loke ta e diseño,a agrega un barra lateral, unda por wak e calendar, notes y un to do list. Es decir, mientras cu bo ta lesa of coresponde e mail, tur informacion ta ariba un mesun pantaya.
Ta incorpora tres diseño diferente pa e usuario pa eligi esun di su preferencia: un version compacto unda por wak un cantidad di coreo riba un pagina, un version unda ta destaca attachments y potretnan y den e otro no.
E cambionan aki lo yega na e usuarionan den e proximo simannan. Mas sigur e rediseño aki lo ta un di e novedadnan mas grandi cu Goole su anuncia den I/O, su conferencia anual pa desaroyadonan cu lo cuminsa dia 8 di mey na Mountain View.


text:
Reunion di IPKO a tuma luga e siman akin a Aruba y miembro di fraccion di AVP den Parlamento, sr Robert Candelaria a duna un relato riba e reunionnan aki cu a bay den un ambiente hopi positivo.
“E dianan aki nos tin IPKO na Aruba y nos a mira cu proyectonan cu nos Gobierno di AVP bou mando di Mike Eman a bin cune, ta loke ta resaltando continuamente den e dianan aki.
Nos a haya diferente presentacion di proyectonan cu ta andando pero loke mi kier a para keto na dje ta e hecho pa no wak e cosnan cu a wordo logra bou gobierno di AVP y nos keda corda esakinan tambe.
Tin ora tin politiconan cu kier pa pueblo lubida y kier plak un otro sticker politico riba e proyectonan aki.
Den e dianan aki nos a bishita WEB caminda tabatin hopi reaccion y hopi parlamentarionan di Hulanda kendenan tabata hopi impresiona cu loke nan a mira caminda un di nan a bisa cu “nos tin hopi di siña di boso nan ya cu na Hulanda nos no ta di e leu aki pa loke ta energia renobabel y sostenibel.
Conferencia Fraccion AVP – Robert Candelaria
Posted by 24ora on Thursday, January 11, 2018
Ta importante pa sa cu e proyectonan aki no a cay for di shelo, no ta un dia un hende a lanta bisa cu ta un bon idea y ban hacie, pero ta bou di guia y mando di nos gobierno prome cu a bin cu e visionnan aki y a bisa cu nos kier tin un isla cu ta berde, un isla cu ta concentra riba medio ambiente, riba energia renobabel y esaki a haci un impacto grandi te cu nos partner mas grandi ta bisa cu nan mes no tin esaki ainda y nan por siña di e proceso na Aruba.
Nos a bishita e proyectdo di algen na CITGO caminda cu ora e refineria habri, e lo ta un di e refinerianan mas limpi cu ta existi ya cu normalmente refinerianan ta conoci cu ta saca ce2-gassen cu ta malo pa medio ambiente y aki nan hasta esey tin un forma pa gara e gas aki y pa converti’e den algo cu tin balor.
Papiando cu e hendenan aki na RDK y e algenfaciliteiten, nan a splica cu ta algo cu solamente nan kier draai aki na Aruba pero ora cu e ta operacional ta intencion di exporta e conocemento aki, y asina genera un forma di entrada nobo pa pais Aruba.
Pakico ta importante pa trece e cosnan aki dilanti, ta AVP a bin cu e vision aki, a percura pa nos tin un green corridor, ta AVP a percura cu nos tin un avenida Watty Vos den construccion, ta AVP a percura pa nos tin un hospital cu keto bay ta sigui crece y renobando y cu lo ricibi bishita di Parlamentarionan di Reino.
Un hospital caminda algun luna atras tabata sinta den Parlamento y algun hende cuestionando e renobacion y expansion di esaki y awor e ta un di e proyectonan cu ta wordo geshowcased como un orguyo di Aruba.
Ta importante pueblo pa nos no lubida, corda kende su mando, bou di ken su vision y ken a ehecuta tur esakinan.
Mi por a tende cierto grito di e gobierno nobo pero vision a algo y ehecucion di e vision tambe ta algo y e vision mester ta algo original di bo tambe.
Un otro punto ta e hecho cu Minister di Husticia ta papiando cu e kier bin c’un helicopter pero mi pensamento ta cu ora bo kier bin c’un helicopter, bo mester tin un presupuesto asina grandi caminda bo tin e luho di mira kico mas bo por pone riba e presupuesto.
Pero no ora un gobierno ta bisando cu nos ta den un periodo asina delicado, doloroso financieramente, anto e ora e prome cos cu bo ta bay haci ta bin c’un helicopter y mi a compronde cu e Minister a bisa cu e tin un lista largo di cosnan cu falta den husticia, anto ta dificil pa compronde y imagina cu e prome cos cu e Minister kier bin cune, ta un helicopter.
Mi a traha hopi tempo den cuerpo policial pero pa mi a sigur mi a papia cu diferente colega pa nan yuda mi corda tempo cu nos tabatin e helicopter e casonan cu nos a resolve cu esaki y cuanto el a yuda pa gara e hendenan aki den accion pero ningun hende por corda cu esaki tabata e caso.
Mi ta kere cu promesanan cu a wordo haci, manera 200 polis nobo dentro di e prome 100 dianan di trabou, alarma pa tur cas subsidia, e cosnan ey nos no ta scuchando mas y nos tabata sa cu nan no tabata realistico y nos tabata sa cu nan lo no por a cumpli cu esakinan.
Pero awor cu scucha e Minister papia cu e kier bin cu e helicopter caminda ta bay saca un suma asina astronomico pa paga esaki, anto e ora e vision no ta cuadra cu e realidad di e situacion y mester pone e placa caminda realmente esaki ta necesario,” Parlamentario Robert Candelaria a mustra.


text:
Diaranzon anochi a sosode un atraco arma den Stadionweg na Dakota. Un homber cu ta traha den e area di seguridad a wordo atraca pa un homber. El a yega den un SUV shinishi y a baha cu arma blanco den man.
Cu cuchio den man el a ataka e miembro di seguridad pafo na Cadushi Apartments y asina horta su telefon bay cune. Asina mes tin hende a purba bay tras di e atracador pero den Dakota a perde e SUV for di bista.
Polis a wordo avisa y tabata tey den apenas dos minuut di tempo. A cuminsa atende cu e victima y trata na haya informacion for di dje. Parce camara di seguridad eybanda a logra capta algun imagen di e atraco arma. Unidadnan di Polis riba caya a cuminsa busca mesora pa e SUV shinishi.


text:
Aki ta sigui un resumen di casonan den Corte di Prome Instancia pa diabierna 6 april, 2018.
Pa 8 or y 15, e sospechoso T.M.P. lo bin den corte pa skucha su sentencia.
PRO FORMA
Pa 8 or y 15, e sospechoso R.S. lo presenta dilanti di hues. S. ta wordo acusa di exportacion di cocaina den periodo di 29 di november 2017 a 11 december 2017.
PRO FORMA
Pa 8 or y 15, e sospechoso F.M.R. lo presenta dilanti di hues. M.R. ta wordo acusa di asesinato di un persona ariba 12 november 2017, door di a hink’e un of mas biaha cu’n voltage tester den pecho. E ta wordo acusa di intento di asesinato di un di dos persona riba e mesun dia, door di hink’e varios biaha cu’n voltage tester den lomba.
Pa 8 or y 30, e acusadonan R.J.T. y M.A.C.K. lo presenta dilanti di hues. T. y K. ta wordo acusa di a viola e ley di droga den e periodo di november 206 te cu 13 oktober 2017.
Pa 10 or, e acusadonan S.M.M., X.X.H. y I.E.D.C. lo presenta dilanti di hues. M., H., y D.C. ta wordo acusa di posesion di cocaina riba 20 december 2017. H. ta wordo acusa di preparacion di exportacion di cocaina den e periodo di 13 pa 20 december 2017, conhuntamente cu otro of otronan.


text:
E TOREN DI VIGILANSIA (PA ESTUDIO) Sèptèmber 2017
E edishon akí ta kontené e artíkulonan di estudio pa e periodo di 23 di òktober pa 26 di novèmber 2017.
Kultivá Dominio Propio
Kon ehèmpelnan bíbliko ta yuda nos pa kultivá i demostrá e kualidat akí? Dikon nos mester kultiv’é?
Imitá e Kompashon di Yehova
Na un okashon, Dios a revelá su mes na Moises ora el a menshoná Su nòmber i kualidatnan. E promé kualidatnan ku el a menshoná tabata kompashon. Kiko e kualidat akí ta enserá, i dikon esei mester interesá bo?
HISTORIA DI BIDA
Mi Tabata Bendishoná di Por A Traha ku Rumannan Spiritual
David Sinclair ta kòrda ku tabata un goso i privilegio pa traha huntu ku hopi ruman fiel durante 61 aña di sirbishi na Bètel di Brooklyn.
“E Palabra di Nos Dios Ta Permanesé pa Semper”
Siglonan despues ku Beibel a ser kompletá, e ta e buki mas bendí, apesar di kambio den idioma, di desaroyonan polítiko i di intentonan pa oponé e trabou di tradukshon di Beibel.
“E Palabra di Dios Ta . . . Poderoso”
Hopi hende a hasi kambionan grandi den nan bida despues ku nan a studia e Palabra di Dios. Kiko nos mester hasi si nos ke benefisiá di Beibel?
Tene Kurashi i Pone Man na Obra
Dikon nos mester tin kurashi, i kon nos por kultiv’é?


text:
Kawasaki Nina 650R 2012 Preis di e India – Splicacion Bajaj Outo tin tresebo di nobo 2012 edison di Kawasaki Nina 650R di serbes di e siman floria. Na di rei di informashon Bajaj a bende 3,000 unidad di e Nenga di famia, mi a tresebo pa promé biaha e aña 2009. E delaster 2012 patronchi sigui di landamentu di Nina 650R presentá di juni 2011. Manera tur sa, e Kawasaki ta e lider di e deporte segmento di bais osciló entre Rc 2 bai na 5 lac ku kua ta di negoshi 65 na total. Esaki ta e di tres di deporte den e prima di not di kastigu den e tera despues di e Kawasaki Nina 250R i e KTM 200 Duke. Sin duda su estilo i di confederación lo bai mas ayá di esaki. Kawasaki ...Lesa e artíkulo yen »
author page dima
All articles dima:
Kawasaki Nina 650R 2012 Preis di e India & Splicacion
2009 Slenger CB1000R Samen di Prueba riba Kaminda- Slenger CB1000R Mathilda Contrario
2009 Slenger CB1000R en Kaminda e Prueba Prohibi di Dibertishon: E mihó Slenger no por kumpra! Acceso na Slenger na e edifisio di un bon helicóptero e union. Na credit prinsipal pa e nos ta duna un outo a traha en equipped di mathilda/skor en manera positivo ta transportá nan tin ku ta un di mas fásil pa biaha riba midí yen di dos wil i semper. Ma, desentemente, Slenger, pakiko ta karga pafó di nos? Luhoso contrario risibí di e CB1000R na momento di bo introdusí den Oropa e aña pasá. Ta hasi, e CBR1000RR based simpel riba bais kaba di dos na 2008 Internashonal di Bais Aña di stacion, i nos, e U. S. bo ta privá di e bais no por a vota pa su! Algun distinguí its di Europa skirbi? “A giant step for Honda in ...Lesa e artíkulo yen »
Mancha: Not Guzzi Olga Is Mathilda
Mancha: Not Guzzi Nort E Not Guzzi Olga tabata den e preferi di mi konsenshi di bista di pasa pa algun tempu. Un di e otro lammetjes di modelo di e negoshi, e situashon ta un di e ta mihó preis i mas práktiko en si bo tambe ta un di e otro peso. Ku un patronchi nobo, introdusí e aña pasá, komo parti di un esfuerso inkansabel pa pone Not Guzzi na e kurso prinsipal, di Olga ta imposibel ignorá, inkluso e multitudinario produktonan di gira. Manera hopi italiano di metodista empeñonan, Not Guzzi ta increíblemente orguyoso di su matrimonio, i di Nort tin un relevante spesial un. A mentá despues di e GT Nort, e mes invasor 1928 model – itself named for the airship that was ...Lesa e artíkulo yen »
2009 Kawasaki Volk Village 1700 Edicion – Caba Motociclismo
2009 Kawasaki Volk Village 1700 | Edicion Haltu Teknologia Klásiko Despues di seis aña di pafó di e autorisa, Kawasaki ta bek na drenta na e fiesta produktonan di gras ku e ekonómikamente biaha, nosta di estilo, 2009 Village. Kawasaki ta proceso di nobo Volkan 1700 e seri manera un tokante pa e futuro di e grupo di e segmento di krusero, i di reinado Village a wòrdu e entrada manera di liña di krusero di lujo di buque nina. Su largu pasa dor di 1700cc V en tin mayor i bulamentu di '60 maske outo estilo di riffs, e 1700 Village e asma un husky rima Amerikano di e liña di kuater Village XII ku ta disparsé den e horizonte 2003. The Voyager’s new Occidental wardrobe is the visual hook ...Lesa e artíkulo yen »
Slenger rc166 di seis cilindros ku bais di cada di 1960
slenger rc166 di seis cilindros ku bais di cada di 1960 Lesa mas riba e Slenger RC166 250/6. Gran Prix taking soportá un evolucion den e decada di 1960. Slenger di seis cilindros ta pega rápido. Pa compra na e zonido di Slenger RC166 di Seis Cilindros bishitá e loke ta abou otro nivel. E ta un dushi zonido di baiskel. Mi a tende un Meimei di Oio pa aña. Manda. Manera ta e RN di A Mas, ademas di e Production di Bista. Slenger e tabata na bordo di hasi e seis cilindros DOHC mayor un aktua ku nan. Slenger kore na kla den e decada di 1960, ku. un 50 c triple, un 125 c di seis cilindros, ademas di V8 na. ku awor tin algun 5 kabai otro ku e seis Slenger. E RC166 na 1967 ta di mesun not. Honda RC166 six-cylinder bike as of ...Lesa e artíkulo yen »
Inigualable Metodista
Inigualable Metodista Un Kortiku Relatonan di Marka: Inigualable Di Karbon rumannan contra su promé máquina na 1899, bai na 1907 tabata e kaso na e Isla for di Nan T karera. Despues di un di dos lugá na 1908, gana di skol nobo na 1909 i 1910. Despues di e PROMÉ guera mundial, e production e rondó uza e motor di dos JAP i MAG . Via Mei 24 2013 duhoda76wanadoo.fr jmpot palu di fransia video video fransia April 2013 Bon Dia, Mi nomber ta JT David, Mi ta un Produkto Sosio na Seas di Esakinan di communicacion i nos ta abogado di sinku kilometer di Capital di Estudio uní. Nos produced un nobo sèt pa Cual Discotek di un mexico ku ta para i tabat'metodista antes. Nos seis (6) bikes ...Lesa e artíkulo yen »
Not Marine Kongo i Dat – Klásiko Di Mathilda Broadest – RealClassic.co.reino reuní
Not Marine Kongo i Dat E mayoria di e persona ta kondusí na desire na un di e bon konosínan Marine Deporte i e Trata model. Sinembargo, den puntanan puesto di sala a hañ'é di sper en eugene Dat i e rufty en tufty Kongo. I, con En Help yega na pesei? E promé biaha ku a wak un Kongo e Als Out, na 1982, i a keda empresanan di manera ta asunto di un of en oud V en tin. Mi tin un problema di saludo na 1984, t'asina ku e derotá di lorá motor i a kumpra aki, e promé Kongo pa BNM a di tienda. Implementa sigui su kaminda semper mi a nenga na! Mi ta duna HOPI plaser of en oud, apesar di su peso, i mi ta un soria – 5'5. So mi ta denise di e ta 2003 pasobra mi tin 15% e kapasidat pulmon di awor. ...Lesa e artíkulo yen »
2004 Kachó Grandi Ridgeback Soorten
Solamente otro WordPress.com blog 2004 Kachó Grandi Ridgeback Fonzie': Mi a topa e Ridgeback ta mooiste, gruña i escalatie en, nobo, na mei mi ta asina disko di mashin huntu (ta un bon biahe) En severo helikopters no ta diseño pa ta cómodas i e duru solo den aire otro tipo, manera pa mustra su toleransha e doló un rueda i ta como manera un chikitu. Sí, Sa na Motorcycle.Com no ta remente e lugá kaminda bo cyclus bin lesa di e último kabai di heru, sinembargo, nan si mi por yuda e. E metodista ta e metodista i si bo por stima e Desordená, mientras ridiculizar na e tempu ei, you probably understand where those of us in the chopper world are coming ...Lesa e artíkulo yen »
KTM 450 Palu Replica Disponibel na Pidi – Mathilda, estudio UNÍ
KTM 450 Palu Replica Disponibel na Pidi E pasahero na KTM 450 Palu Replica pronto lo ta disponibel pa e públiko, no ta kla si bo ta bin na EE.UU.. KTM meskos su 13ª colectivo di e Palu Boka por gana na 2014, ku Markt Come e kaba tin kasi dos ora pa dilanti di su mas serka di e kompetensia. E Spañó ta di arma tabata un version aktualisá e KTM 450 Palu vice, un version di e Orañe di e marka a anunsiá ku pronto lo ta disponibel pa e públiko. E pasahero na KTM 450 Palu Replica kuenta ku marka diseño i aktualisá e ekonomia, notisia suspenshon traha i e probá den composicion, di inyección di kombustibel mayor di 450 c. For rally duty the Replica comes with a front and rear fuel-pump and multiple tanks as ...Lesa e artíkulo yen »
2013 MV Gusta F3 Promé Biaha – Euro Kico ta e Bahía di Tempu
2013 MV Gusta F3 Promé Biaha Na kara di geval sprake cai di venus, boutique italiano di metodista di e marka MV Gusta ta e intenshon ta digitalisa e stand medio superior produktonan ku su frekuentemente introdusí F3. Reacciona riba un altri en contact triple 675 c cilindros di mayor, e F3 ($13,999) ta un di e otro Europe tuma e mihó manera pa yega for di e punto di fin. E VISHON E RESTORÁ TA AKTUA Nase kuater aña promé, e F3 ta e soño di MV di kastigá presidente, Claudio Action, mi a enkargá un tres cilindros di sprake pa muri e pasa zomer di cancer. Teniendo na kuenta nan arraigadas di relatonan na karera di skol kaminda, the machine was designed for competition and the demands of World Supersport ...Lesa e artíkulo yen »


text:
Un miembro di directiva di Parke Nacional Arikok a reuni cu trahadonan recientemente. Parkranger Yen Eckmeyer a splica cu ningun di e trahadonan ta confia mas den e directiva. Loke a sosode e ora, ta cu prome a drenta paden, a bin un discusion cu nan no tabata kier e managernan tey presente, sino pa nan so keda cu e directiva. Ora cu a cuminsa papia cu e trahadonan, a puntra ken ta e persona cu ta cuminsa papia prome.
Eckmeyer a menciona cu e unico cos cu nan tin como meta, cu no ta confia mas den e directiva y esey tur e coleganan ta para tras di dje y a sali bay pafo.
Den e mesun rosea, pafo, un miembro di bestuur a bin cu un carta, supuestamente ta bisa cu e carta ta traha pa un di e empleadonan. Eckmeyer a splica cu na prome instante, ora cu a splica e carta, e no a cay den bon tera. E trahadonan ora cu firma un carta, ta tur trahado ta firma e carta. Si ta un carta cu e trahadonan a manda, tur e trahadonan ta firma pa bay. Esey ta semper ta loke nan ta haci ora tin un protesta. E carta ey, Eckmeyer no lo discuti riba dje tampoco. Loke a discuti riba dje ta cu loke nan a haci cu e statuut di parke. E trahadonan no ta di acuerdo cu loke nan a haci. Tabata un di December cu a sinta cu Minister, y a bisa cu ta hala aden e statuut pa traha riba dje mas miho pa wak kico ta pasa cu e statuut di parke. Diripente e minister ta traha un carta, unda cu ta bisa cu nan a traha un statuut tras di su lomba. Na e mesun momento trahadonan a haya un memo y a hiba esaki pa minister. E minister a haya dos cuchiu den su lomba den menos cu 1 siman.
E trahado no tin confiansa mas den e directiva y ta pesey nan a walkout.
Tabata tin discusion riba tanto topico, no por bin bisa cu e edificio ta di gobierno y e bestuur no por mishi cu e edificio pasobra e ta mara contra ley. E luga ta bayendo atras y pa motibo cu nan no por dicidi, e luga ta bayendo atras. Den 10 aña e luga a bay atras. Awo bestuur ta papia cu e trahadonan a manda un carta, of tin cierto tereno den e luga cu nan tin cu cumpra pasobra ta tereno di hende.
Trahadonan ta bisa cu tin hende ta bin reclama tereno di hende. Di baina ta mira doño di e terenonan, corda cu trahadonan bisa loke ta pasa cu terenonan di hende.
E discusion ta cu no mester bin trece kico ta bin bisa. E discusion cu directiva tin algo di bin bisa, kico ta encera e statuut, tin cu bisa e minister. No mester bisa e trahado. E trahadonan ta protesta pa e situacion di e parke.
Desconfiansa
Eckmeyer a splica cu den un reunion cu nan tabata tin cu minister, a papia riba esey cu nan tampoco no tin confiansa den e bestuur di loke nan a haci. Loke a sosode, cu ora cu a bin cas bek pa papia cu e trahadonan, y a bisa cu si gobierno no tin confiansa den e bestuur, ta kico e trahadonan ta pensa. Pesey nan a para ariba. A bin cu un otro discusion. Ta para cu no tin confiansa y esey ta para riba dje.
Carta
Eckmeyer no tabata sa di e carta. Ta Thode di parti di bestuur a bin bisa cu tin un carta manda door di e trahadonan. Ora cu puntre ta ken, practicamente ningun hende sa. Den e tipo di cosnan aki ta haya e directiva. E cosnan aki ta pasa anytime. Cualkier hende por traha un carta manda y sin firma. Cada carta cu e trahadonan traha bao di un protesta, tur ta firma. Esaki ta sosodiendo pa añanan largo, tur trahado ta firma cada carta cu nan manda. Loke Thode a trece p’adilanti, no a cay den bon tera cerca e trahadonan di Parke.


text:
For di 1861 prokurador general i su parkèt ta domisiliá den Statèis, kaminda Korte di Hustisia tambe ta. Den e aña ei Abraham de Rouville tabata e Prokurador di Rèi (esaki tabata e nòmber original pa e puesto di Prokurador General). De Rouville den e puesto ei tabata miembro di e Konseho Kolonial tambe. Un elemento sekundario tabata ku e tabata miembro di e lozji “De Vergenoeging”, ku tabata e doño original di e edifisio na Wilhelminaplein 14-16. E Parkèt di Prokurador General tabata domisiliá den Statèis pa 150 aña. Na desèmber di 2011 esaki a yega na su final i e Parkèt a muda bai e edifisio monumental di e Lozji “De Vergenoeging” na Wilhelminaplein 14-16. E edifisio – meskos ku Tempel Emanuel banda di dje, kaminda e Parkèt di Fiskal Mayó ta establesé – ta konstruí riba un santana.
E ponemente di e promé pieda di e Tèmpel di tur Tèmpel – manera a yam'é pa e okashon ei dor di un di e miembronan di de Vergenoeging, señor J.J. Naar den su diskurso – a tuma lugá 18 di òktober 1868 mitar di tres di atardi. Mas ku ocho luna despues di e promé ponementu di piedra, e abertura di e edifisio di lozji a truma lugá.
Mas ku 100 aña despues di e promé ponementu di piedra, e edifisio a wòrdu bendé na Bank of America. Lozji tabata tin mag di hasi uso di Tempel Emanu-él ku despues di e re-unifikashon di ambos komunidat Hudiu riba e isla, no tabata fungi mas komo Tempel Hudiu. Riba 14 di desèmber 1983, Bank of America a bende ez edifisio ku First National Bank of Boston. Seis aña despues, a bende e edifisio atrobe, esta Mc Laughlin Bank NV.
Riba 30 di dèsèmber 2003 e edifisio a kambia di doño un biaha mas. Despues di un renovashon ekstenso, e abertura ofisial di e kompania di seguro Inter Assure a tuma lugá riba 27 di yanüari 2005. Den ougùstùs di 2009 Antiyas Hulandes a kumpra e edifisio for di Intern Assure na fabor di Parkèt di Prokurador General. Tantu Korte di Hustisia komo e Parkèt di Prokurador General ta tin mester di mas espasop dor di ampliashon di nan personal. Por lo tantu Statèis tabata muchu chikí. Na fin di 2011, seis aña despues di e abertura ofisial di Interassure, e abertura ofisial di e edifisio komo sede di Parkèt di Prokurador General a tuma lugá.


text:
E efectonan di uza klompi ijs riba bo cara ta TREMENDO y lo eleva bo rutina di beyesa.
1. Haci puisje chikito, reduci e inflamacion y cora y ta alivia e dolor.
2. Rebiba cuero cu ta bira geel. E friu ta boost bo circulacion, yudando pa trece sanger y color na bo cuero.
3. Masashi cuero. Pone algun klompi ijs den un serbete fini chikito y suavemente pas’e na na bo cara. E lo duna bo cara un bon masashi, mientras ta aumenta circulacion.
4. Relaha inflamacion. Sea ta bo rosacea ta sali of kisas un reaccion di alergia malo, pasa klompi ijs na bo cara, ta e miho tratamento.
5. Alivia kemadura di solo. Specialmente pa e temporada di campamento, unda bo ta hopi den solo, traha klompi ijs di aloe vera pa pas’e na bo cara of curpa. Tambe por hacie cu comcomber, djis pone awa y puree di comcomber.
6. Alivia ‘puffy eyes’. Pone klompi ijs traha di te berde. Djis uza un copi di te hopi fuerte.
7. Exfolia. Pa un facial casero y efectivo, traha klompi ijs di lechi pa bo cuero. E acido lactico lo kita e celnan morto y refresc’e. Hasta por agrega puree di comcomber of blueberries pa extra potencia.
8. Stop ‘plooimento’. Pone un klompi ijs tur dia riba bo cara y e lo cera bo cuero, limitando e chensnan pa plooimento.
9. Prime cuero. Pasa un klompi ijs riba bo cara, prome cu aplica make-up y e lo mustra ‘flawless’.


text:
Pa loke ta e situacion na Meteo, Sr. Mark Oduber no a wordo kita for di trabao. Mas bien e ta ‘ter beschikking’ cerca Minister Rudy Lampe. Minister Chris Romero ta splica.
E persona cu ta ‘waarnemend’ na Meteo semper ta esun cu a yuda Sr. Mark Oduber. E problema actual na Meteo no tin di haber cu e persona di Sr. Mark Oduber, pero mas bien cu e maneho cu tabata tin eynan cu e trahadonan. Sr. Oduber ta ‘ter beschikking’ cerca minister Lampe, y si mester di ayudo pa cierto areanan di Meteo, sigur cu e lo duna un man eynan, mirando cu e ta director di Meteo ainda.
Mirando e estudio di Sr. Mark Oduber, no a yega na e parti ainda unda cu lo trece un otro persona pa haci e trabao aki. E ta ‘ter beschikking’ di Minister Lampe, unda cu e ta haciendo un trabao excelente. Ora ta asina leu, cu si mester trece otro persona, lo informa comunidad di esaki. Pero pa aworaki, e persona cu ta aworaki na cabes di e departamento, ta capacita pa duna Aruba tur e informacion concreto y realistico tambe, segun Minister Chris Romero.


text:
ORANJESTAD (AAN): Ayeranochi den Aruba Entertainment Center a tene e eleccion di Reina y Señora Carnaval 64.
Meymey di un ambiente basta bon anima e candidatanan den cada categoria a haci un tremendo presentacion y un bunita show cu hopi creatividad.
E anochi aki Señora Carnaval 64 a bira Shaira Lacle di TOB, kende tambe a bay cu tur premio: Setar Queen of MAS, Best Make up, Best Costume, Best Show, Best Speech y mas Popular. Di dos finalista ta: Zoraida Conijn-Berkel di Royal Carnival Group y prome finalista Regina Figaroa-Maduro.
Reina di Carnaval 64 a keda den persona di Marcheline Kock di SuperFood, kende tambe a gana e premionan di Setar Queen of MAS y Best Speech; Licielle Hoek a bay cu Best Makeup, Best Costume, Mas Popular y a keda como di dos finalista.
Monique Bagheri a gana “Best Show” y prome finalista. Nan a wordo corona door di Prome Minister Evelyn Wever-Croes. Masha pabien na tur e candidatanan cu nan tremendo presentacion.


text:
ORANJESTAD (AAN): Central di polis a dirigi patruya na Rudolf Arendstraat na altura di un cas number 44 relaciona cu un homber cual ta riba caminda drumi den un plas di sanger.
Na yegada e personal di ambulans ta atende e victima. Parce cu e victima lo ta malo y despues di algun minuut e victima no ta duna señal di bida mas.
Dr. Texeira a wordo solicita mesora pa acudi na e sitio y na yegada e dokter a constata morto natural di e homber Daniel C. Pablo naci 27 September 1943 na Aruba y e ta biba den Rudolf Arendstraat.
Ta trata aki di e conocido Danny Pablo, un futbolista di taya cu a bay laga nos.
Slacht Offer Hulp a wordo solicita na e sitio pa asisti e famia. Ad Padres a transporta e curpa sin bida pa funeraria. Paz na su restonan.